text:
Googleشیرکیتی،نئچه ساعات اؤنجه، جیمیلین یئنی گؤرنوموندن پرده گؤتوردو؛یاخین گونلرده،جیمیلی، یئنی قالیب وگؤرنومده گؤرمهلیسینیز! جیمیل سرویسینین گونجللهمهسی،دسکتاپ و آندروید سیستئملرینی و.. شامیل اولور، بوندان سونرا، هاردا جیمیله قوللانساق، یئنی گؤرنومو گؤره جهییک.البته گوگئل، قوللانیجیلارینا، اسکی قالیبه قوللانماغین ایجازهسینی وئریر؛ یعنی اسکی و یا یئنی گؤرنومون سئچیمی، قوللانیجی وریندن اولاجاق. البته گوگئلین شیرکتی، Gmailسرویسین یئنی قالیبینه ،قوللانماغینی داها یاخشی بیلر؛ چون یئنی ... دوامی نی اوخو »
ائتیکت آرشیوی: google
آندروید ۵: “Key Lime Pie”
گوگل، آندروید ۵ی بؤیوک احتیماللا، ۱۵ و ۱۷ مای آراسیندا سان فرانسیسکودا باشلایاجاق اولان ایللیک I/O کنفرانسیندا تانیداجاق. لاکین فیرما سسسیزلیینی قورودوغوندان هله نامعلوم اولان چوخ شئی وار. قطعی اولان تک شئی بودور: اوزون زاماندیر گؤزلهنیلهن آندروید سورومو “”Key Lime Pie” یا “تورش لیمو کیکی” اولاجاق. اصلینده آندروید ۵، نکسوس ۴ و نکسوس ۱۰- ون ۲۰۱۲- جی ایلین اکتبروندا دویورولماسی سیراسیندا ... دوامی نی اوخو »
کروم ۲۷ بئتا، یوزده ۵ داها سرعتلی!
کروم-ون ایندیدن ائندیرمهیه تقدیم ائدیلهن بیر سونراکی سورومونون بئتاسی، باخین بیزلره نلر تقدیم ائدیر! گوگل طرفیندن ائندیرمهیه تقدیم ائدیلهن کروم ۲۷ین بئتا سوروموی، داها چوخ Html 5 فونکسییاسینین یانیندا داها سرعتلی صحیفه یوکلهمه پئرفورمانسی واد ائدیر. کرومیومه گؤره کروم ۲۷ بئتا، سکانئرین قایناق پلانلاییجیسی ایچریسینده ائدیلهن دییشیکلیکلر سایهسینده آرتیق یوزده ۵ داها سرعتلی. گوگل پروقرام موههندیسی کینوکو یاسیدا، رسمی کرومیوم ... دوامی نی اوخو »


c: text/html

text:
عوضلیک = ضمیر
عوضلیک بیر سؤزدور کی آدین یئرینی توتوب و اونو ایکی دؤنه دئییلمه کدن قورتارار.
...
شخصی عوضلیک = ضمیر شخصی
شخصی عوضلیکر آلتی جوره دیلر:
من ، سن ، او ، بیز ، سیز ، اولار ( اونلار )
...
ایشاره عوضلیکی = ضمیر اشاره
ایشاره عوضلیکی بیر سؤزدور کی آدین یئرینی توتار و بیر زادا ایشاره ائلر .
بو ، او ، بورا ، بولار ( بونلار ) ، اولار ( اونلار ) بورالار
...
سوروشما عوضلیکی = ضمیر پرسشی
سوروشما عوضلیکی سوروشما سؤزلوکلریدیر کی ایشاره عوضلیکی کیمی آدیلا بیر یئرده گلر و بیر سوزو سوروشار .
کیم ؟
نئجه ؟
هاچان ؟

robotstxt: allowed

filter: keep


text:
سن ، سکوت ، آخشام ...
بو سکوت اؤزونده بوغاجاق منی
خزه لر اوستونه گون آخان کیمی
بلکه ده آیریلیق یاندیرار سنی
کؤنلومو هر آخشام اود یاخان کیمی
کؤنلومو وئرمیشدیم سس سیز – سمیر سیز
سیندیردین ، سسیندن تیتره دی جهان
گئدیرسن دالینجا سورونممه رم
توکنیب طاقتیم ، سینیخیبدی جان
بو شعریم یولووون تحفه سی اولسون
آی آخان ساچلارین قاداسین آلیم
گؤز یاشیم قورومور گؤز یاشیم آخیر
قسمتمیش سنی ده من یولا سالیم
بو گون دن یاد اولدوق بیر بیریمیزه
اوز اوزه گلسک ده اوزونو دؤندر
بیر جه بیر ایسته ییم واریمدی سندن
یئللرله ساچیوین عطرینی گؤندر
یئنه ده گون باتیر بیزیم یئرلرده
سیزین ائوینیزده چیراقلار یانیر
بو آخشام او ائوده بیر گؤزل گلین
عؤمورلوک سئودییین ، سئوگیسین دانیر ...
(بابک قوجازاده)


text:
آرشیو برای بهمن, ۱۳۹۲
گؤزو آلدادان حووض!
یوخاریدان باخارکن، بیر ساده و گرچک اوزمه حووضا(استخر شنا) تای، دورو ودالغالی سودان دولو گؤرونور، اما اونون ایچینده اوزهنلر، ائو پالاتاری گئییب نفس چکیرلر ! دانیشیرلار، او اله بو اله باخیرلار! بونلار گرچکدیر یوخسا یالان!یوخاریدان باخسانیز دئدیکلریمیزی اینانمالیسینیز اما بو اوزمه حووضون آشاغی بؤلومونه گئدهرکن ، یوخاریدان باخان گؤرنتونون اویدورما…
تهراندا شکیللری دوواردا اولان ماشینلاری؛ تبریزین خیاوانلاریندا گؤره بیلرسینیز!
قوجامان تبریز بیر بؤیوک شهر(کلانشهر) اولاراق اسکیدن ایندیهدک اورتادوغونون(خاورمیانه) گلیشمیش و فرقلی شهرلریندن بیری ساییلیر.تبریز شهری، ایران دا بیرینجیلر آدیلا تانینیر. تبریز؛ تاریخ بویو ایز بوراخان اولوب ایندی ایسه، تبریز اؤزونو بیر مودرن وگلیشمیش بؤیوک شهرکیمی تانیتماق ایستهییر،گرچکده تبریزلیلر، اؤز شهرلرینی فرقلهندیرمک اوچون چالیشیرلار بو اوزدن؛ تبریزده هله ایندیده بیرینجیلیک…
آلمانی قایبقلی یوخسا قابیقسیز یئیهک!
آلما میوهسینی نئجه یئییرسینیز! قابیغینی سویورسونوز یوخسا قابیقلی دیشه چکیرسینیز. آلمانین قابیغینی سویانلاردان اولسانیز،اؤزونوزو بسین(مغذی) موادلاردان محروم ائتدیگینیزی بیلمهلیسینیز. گونده بیر دانا آلمانی قابیغیلا یئیهرسینیزسه؛کولون و بؤیوک باغیرساق(روده) سرطانینا یوخ دئیهنلردن بیری اولابیلرسینیز، اما آلما نئجه سرطانا یوخ دئییر،آلما قابیغی؛ “پروسیانیدین ” (PROCYANIDIN))آدلی شیمیایی قاتقیدان زنگین دیر.پروسیانیدین موادی بیر آنتی…
یئل، تهرانین هاواسینی جانلاندیردی
یئل اسینتیسی(وزش)، تهران بؤیوک شهرینین (کلانشهر) هاواسینی تمیزلهدی.تهرانین بو گونکو هاواسی، نئچه گون قاباغا گؤره قیزیشمیشی دی،تهرانلیلار، بوگون، بیر ساغلام (سالم) وتمیز هاوایا شاهید ایدیلر.تهران هاواسی کئچن گونلرده کیرلی ایدی بواوزدن؛ چهارشنبهنین تعطیل اولماسی گؤزلهنیردی .تهرانلیلار بو گونکو تمیز هاوانی حیس ائدرکن ،دوغانین(طبیعت)باغیرنا چکیلدیلر.تهرانین ساغلام ودورو هاواسینی آشاغیدا گؤره بیلرسینیز.…


text:
Website Analysis
Yandex TCY
Title:
آرزوبلاق - ایلک تورکجه وئبلاق یایما سیستئمیDescription:
سیز بوردا ایستک لریزی وب یارپاقلارینا یایا بیلرسیز . باشقا بلاق چی لارین یاراتدیغی یازیلاری ایله بیلدیک لریزه آرتیرا بیلرسیز .ائلیمیزی سئون اینسانلار ایله تانیش اولا بیلرسیز ! گلین بیرلیکده اؤز فرهنگیمیزی دونیایا یاییب ؛ اؤز ائلیمیزین اؤز دیلینده وئبده گزمه گینی آرزولایاق .Keywords:
azerbaijan weblog system , pulsuz blog yayma sistemi , azerbaycan turkcesinde blog yarat , آرزوبلاگ , آزربایجانلی لارین ایلک گوجلو بلاگ یایما سیستمی , وبلاگ یایما , آزربایجان دیلینده , تورکجه بلاگ یارات , آزربایجان , آذربایجان , ایران


text:
تورالماق: toralmaq کؤکه لمه ک، حالا گلمه ک، اوز – گؤزبویانماق، قیزارماق، نقاهت چاغین سوووب و بدن قاباغا گلمه ک
خیرله شمه ک: xirləşmək باش سورتمه ک، اونا بونا سورتوشمه ک، اؤجه شمه ک ( خیرتیش آدام)
دارتینماق: dartınmaq گوج وئرمه ک، غیرتی اولماق،
داوورماق: davurmaq الده ن – ایاقدان گئدمه ک، کورلوغا قاتلاشماق، یوخسوللوقدان گونه لمک ( آجلیقدان داوورور)
دیدمه ک: didmək آچماق، سؤکمه ک، چکیب ساپین چیخارتماق، چوخ ووروب و ایاقدان سالماق (ا و یازیغی دیدیک – دیدیک ائله دیلر ** کاموا کؤینه گی دیددی ) اویان – بویانا چکمه ک
دیره مه ک: dirəmək یاپیشدیرماق، برک وورماق، باسماق، یئره گوجونه ن ایاق باسماق (دیرماشماق: داغا ایاق دیره ییب چیخماق و برک یاپیشماق = دیره شمه ک)
دیکله شمه ک: dikəşmək ساواشماق، بیر – بیرینین باشینا آتیلماق، چیریشماق ( خوروسلار دیکله شیر)
زوخمالاماق: zoxmalamaq قورتدالاماق، سوخماق، باسماق
ساپلاماق: saplamaq دسته له مک، دیک توتماق ( قازمانی ساپلا ** ندی توپپوزینی باشیم اوسته ساپلاییبسان) توپپوز: دیه نک، باشی توپپا چوماق
سادیشماق: sadışmaq باریشماق، سازش ائله مه ک، توافق ائله مه ک، دوزه لیشمه ک
سایماق – آیماق: saymaq – aymaq یولوخماق، حسابا گتیرمه ک، قولاغ وئرمه ک، اؤزگه نی قانماق ( نه ساییر – نه آییر= هئچ کیمی حسابا گتیرمیر و ارزش وئرمیر)
سغیشدیرماق: sığışdırmaq ائده بیلمه ک، بارشاماق، باجارماق، عؤهده سیننه ن گلمه ک (سیغیشدیرانمازسان زورتدیگین چیخار = ائده بیلمه زسن دده ن یانار)
سوروتمه ک: sürütmək ایشی اوزاتماق، اینجیتمه ک، مغلوب ائله مه ک ( بیر آی بو خیرده ایشی سورودور ** او منه بورجلودور آمما نئچه آی دیر منی سورودور)
سولاماق: sulamaq ایسلاتماق، سو سپمه ک
سونگ ائله مه ک: süng eləmək مغلوب ائله مه ک، ور شکست ائله مه ک؛ لنگ ائله مه ک، دالی ساخلاماق، شکست وئرمه ک
سووارماق: suvarmaq سو وئرمه ک، سو بوشلاماق، آبیاری ائتمه ک
سیپیره مک: sipirəmək سیپیریخمه ک، قاچماق، قیسنه مه ک ( پلیس دالیجا اولدوغا گؤره داغی اوزو آشاغی سیپیره دی ** پلیسی گؤرجه ک سیپیریخدی)
سیخمیرله مک: sixmirləmək سیخمه ک، باسماق، چکمه ک ( داوارلارین امجه گین تئز سیخمیرله دی = قولای ساغدی ** اونو بتر سیخمیرله دی = توتوب و سیخدی ، بیله سینه فشار وئردی)
سیره مک: sirəmək سالماق، باسماق، مغبون ائله مه ک، قالب ائله مه ک ( اونا کؤهنه بیر ماشین سیره دیلر)
سیریمسه مک: sirimsəmək آغاجین سودا قالیب و برکی مه گی کی چورومه ز و داشا دؤنر ، قالینلاشماق، برکی مه ک،
شارتا گیرمک: şarta girmək قورشانماق، قورشالانماق، گلووزلانماق، مئیدان گیرمک
شته ل ائله مک: şətəl eləmək موزاحیم اولماق، انگل اولماق، باشا بؤرک قویماق (او هر ایشده بیزه شته ل ائدیر)
شوزومما اولماق: şuzumma olmaq مدیون اولماق ( یئتدی آرخادن منه شوزومماسان)
شولوملانماق: şulumlamaq تملق ائله مک، یالمانماق، قویروق بولاماق، بولوملانماق، (پاچه خواری کردن)
شوملاماق: şumlamaq آغناماق، خارلاماق، آخماق، یاتماق، باتماق،ایچریده و گیزلینجه باتماق ( دووار شوملادی ** قویو شوملاییب)
شویونه گئدمک: şüyünə gedmək الده ن گئدمک، یئل آپارماق، بئیین نن گئدمک، هدره گئدمک، باتماق ( وار یوخوم شویونه گئدیب)
شیره لنمه ک: şirələnmək شیشمه ک، نازلانماق، شیتله نمک، شئرله نمک، قیزمه ک ( او اوشاق آدام یانیندا شیره له نیر)
شیشمه ک: şişmək غرورلانماق، قاسلانماق، یئلله نمک، شیتده نمک ( بیر ماشین آلیب نه شیشیر)
عیلله ت اوغورلاماق: illət oğurlamaq مریض له مک، معیوب اولماق، دواملی آلیزاولماق، آلیزلاماق، علاجسیز مریض اولماق ( بئله آریخلامادان بللیدیر اونو عیلله ت اوغورلاییب)
فوشعا وئرمه ک: fuşğa vermək فوران ائله مه ک، آتماق، فشاریلن چیخماق، پورتداماق (گول-له دیجه ک قان فوشغا وئردی = قان آتدی = پورتدادی)
فونخورماق: funxurmaq بورون ایچین بوشالتماق، فونخوراق = بورون ایچینین باری( بار = ترشحات، بزاق)
قاباقلاماق: qabaqlamaq قاباق گئدمه ک، پیشواز ائله مه ک، قاباق توتماق ( اوروجلوغو بیر گون قاباقلادی= یک روز زودتر به پیشواز رمضان رفت ** بیله سین قاباقلادی = قاباغین چیخدی)
قاریخماق: qarıxmaq ال – ایاق ایتیرمک، دست و پاچه شدن
قارین آچماق: qarın açmaq چوخ یئمه ( او بو گون قارین آچیب = بو گون چوخ یئییر، شکمو اولوب)
قاسیرغاماق: qasırğamaq تورشیماق، کپک وورماق ( کره یاغ قاسیرغاییب) قیژغیرمک
قاماشماق: qamaşmaq قیریشمه ک، گون و ایشیقه چیخاندا گؤزین توتولماسی و اینجیمه سی کی تئز – تئز کیپریک وورار( قار گؤیم دوشجه ک قاماشدی)
قان آراسینا گیرمک: qan arasına girmək اؤزینی اؤلوم خطرینه سالماق، خطرلی دعوادا آراچیلیق ائتمه ک، چؤپ اوزاتماق، فضول لیق ائتمه ک، آرا وورماق ائله کی اؤلوب اؤلدورمه خطری اولا
قان ائله مه ک: qan eləmək آدام اؤلدورمه ک، قان تؤکمه ک ( قان ائلییه ن قان ائله مئییب، خبر آپاران قان ائله ییب = آتالار سؤزو)
قان اوتدورماق: qan utdurmaq شکنجه و عذاب وئرمک ( بو اوشاق آداما قان اوتدورور= چوخ اذیت ائله ییر)
قان... آراسینا گیرمک: ( قانینین آراسینا گیردی= بیله سین اؤلومنه ن قورتاردی، قانیمین آراسینا گیردی = منی اؤلومنه ن قورتاردی) بونو دعوادا و مصنوعی خطرلر قاباغیندا دییه للر
قایناشماق: qaynaşmaq وول خوردن، لولیدن ( قاریشقا کیمی قایناشیرلار)
قوجاشماق: qocaşmaq زورلاشماق، یوغونلاماق، کیشی له نمک، قوه له نمک، یئکه لمک، گنجلی یین سونونا چاتیب و قوجالیغا ایاق قویماق ( حئیواناتا گؤره ده ایشله نر = بو سوپا یاخچی قوجاشیب)
قورتدالاماق: qurtdalamaq ائشمه ک، دئشمه ک، ال-له مک ( قورتدالارسان قوردو چیخار)
قورره ت دؤیمه ک: qurrət döymək فایداسیز ایش گؤرمه ک، سونوجسوز ایش گؤرمه ک، عبث ایش گؤرمه ک
قیرتدیرمه ک: qirtdirmək اسیرگه مه ک، مضایقه ائله مک ( چؤره گی بیله سینه قیرتدیریر= چؤره گی اوننان مضایقه ائله ییر) ، قیزیرغه نمک
قیروولاماق: qırovlamaq دنه دنه وامدان قار یاغماق ( وام = یاواش، آرام) هاوا قیروولاییر
کئچینمه ک: keçinmək داورانماق، سوووشدورماق(sovuşdurmaq)، غش ائله مه ک
کرکینمه ک: kərkinmək سورتمه ک، قیزدیرمه ک....
کره زدنمه ک: kərəzdənmək مغرور دانیشماق، بویوکلوک ادعاسیلا دانیشماق، فیس و افاده ایلا دانیشماق
کمله مک: kəmləmək نیشانلاماق، نیققیر قویماق ( آلدیغی قوزولاری کمله دی)
کورالاماق: koralamaq قوتارماق، تالاماق، تؤکه تمک، باشا وئرمه ک، سووماق ( باغی کورالادیلار ** دووارداکی ییرتیغی توتوب کورالادیلار) کورراماق= کورلاماق : تالاماق، خاراب ائله مه ک
کورتله شمه ک: kürtləşmək یاپیشماق، ایتلرین آمیزش ائتمه سی، کؤپه گین قانجیغا یاپیشماسی
کهه رله نمک: kəhərlənmək باش قولاغ توتماق، فیس و افاده ائتمه ک،غرورلانماق، مدعی اولماق
کیپله مک: kipləmək کیپه جاق باسماق، برک یاپیشدیرماق ....
گوپه مک: güpəmək گوپسه مک، چالماق، وورماق، دیدیرمه ک ( dəydirmək ) (ماشینی دووارا گوپه دی)
گونه لمک: günəlmək شکایت ائمه ک، گیلئی لی اولماق ( هر یئره گئدیر اوننان گونه لیر)
گیلله نمک: gillənmək گیجه لمه ک، ایشده وقت کئچیرتمه ک ( صوبده ن بیر فورغون اوسته گیلله نیر)
میرتلاشماق: mırtlaşmaq لاس وورماق، قولاغ دا دانیشماق، مورت وورماق
میرددئیله شمه ک: mirddeyləşmək جیرله شمه ک، جر و بحث ائله مک
میرگی وورماق: mırgı vurmaq چرت وورماق، گؤز قیزدیرماق
نریلده مه ک: nərildəmək آسلان کیمی نریلدئییر** سو نر – نر نریلدئییر
نیخ دورماق: nıx durmaq ساکیت و بی واکنش دورماق، ترپه نمه مک، حرکتسیز دورماق، قوروموش کیمی دورماق
نیخله مک: nixləmək چالماق، آتماق، باسماق، آغیر یوکو حیوان بئلینه باسماق، زورونان باسماق (اللی باتمان بوغدانی ائششه گین بئلینه نیخله دی ** میخی دووارین ییرتیغینه نیخله دی)
نیرتده مک: nirtdəmək نیرت وورماق، گوپه مک، دیزینه ن طرفین دالینا وورماق، نیخله مک، نیرت = دیز ضربه سی
نیققیرله مک: niqqirləmək علامت وورماق، نیشان قویماق
هئلله شمه ک: helləşmək باش –باشا وئریب گوج وئرمه ک ( اؤکوزلر هئلله شیرلر)
هاپپیلماق: happılmaq هوببولماق، آتیلماق
هنده مرله مک: həndəmərləmək تحریک و تحریض ائله مک، تشویق ائله مه ک، قاباغا سورمه ک ( بیله سین هنده مرله قوی گئدسین ایشه)
یئکیرتمه ک: yekirtmək تنگیرتمه ک، بئزیکدیرمه ک، تنگیکتیرمه ک
یوزوندورماق: yozundurmaq آلداتماق، یاییندیرماق، اونوتدورماق،یورماق، جایدیرماق،(پی نخود سیاه فرستادن)
یووونماق: yuvunmaq سووا گیرمه ک، استحمام ائتمه ک ( یوووش : استحمام چاغی)
Təşəkor Edərik Mahmit Bəy
Materiallardan istifadə zamanı qaynağa istinad vacibdir
استفاده از مطالب با ذکر منبع بلامانع است
Http://www.sozluk.blogfa.com
Tansu_azm@yahoo.com


text:
اویان نیوز: تهراندا “شمس و مؤولانا” اثر ایشیق اوزو گؤرموشدور. بو کیتابین یازاری مسی آغا محمدیدیر. آذربایجان شرقشوناسی، فیلولوژی اوزره فلسفه دوکتورو مسی آغا محمدی نین آذربایجان تورکجهسینده اولان “شمس و مؤولانا” آدلی کیتابی عرب الیفباسیندا یایینلانمیشدیر. کیتاب تهرانداکی “تکدرخت” یایین ائوینده ۵۰۰ تیراژلا نشر اولونوب. بو حاقدا Modern.az سایتی آشاغیداکی بیلگیلری ده وئرمیشدیر.
کیتابا صوفیزمین و بوتؤولوکده شرق بدیعی-فلسفی دوشونجهسینین ان پارلاق سیمالاریندان اولان شمس تبریزی و مؤولانا جلال الدین رومی حاقیندا مؤلیفین مقالهلری، ائله جه ده اونلارین یارادیجیلیغیندان ائتدیگی ترجومهلر داخیل ائدیلیب.
مؤللیف اورتا عصر قایناقلارینا اساسلاناراق، شمس تبریزینین گئرچک شخصیتی و دوشونجهلری اوزرینه ایشیق سالمیش، اونون بیوقرافیاسینین بعضی قارانلیق و موباحیثه لی مقاملارینا آیدینلیق گتیرمهیه نایل اولوب.
کیتابدا همچنین مؤولانانین ایرهلی سوردویو فلسفی-ایجتیماعی تعلیمین ییغجام و آنلاشیقلی شرحی وئریلمیش، اونون ادبی ایرثینین بو گون ده آکتوال و موعاصیر اولماسینی شرطلندیرن باشلیجا عامیللردن بحث ائدیلیب.
قئید ائدک کی، کیتاب مسی آغا محمدی نین ۲۰۱۰-جو ایلده باکیدا چاپ اولونموش عئینی آدلی اثری اساسیندا دوکتور حسین شرقی طرفیندن نشره حاضیرلانیب.
مسی آغا محمدی، گونئی آذربایجان ادبیاتینین تانیدیلماسیندا دا رولو بؤیوک اولموشدور. گونئیلی شاعیرلر و نثرچیلرینین اثرلرینین قوزئی آذربایجاندا تانینماسیندا مسی آغا بَیین داییمی فعالیتلری اولموشدور.


text:
اوستاد علامه محمد تقی جعفری(ره) ۱۳۰۴-جو ایلده تبریزده دونیایا گؤز
آچدی و تبریز، تهران، قوم و نجف اشرف شهرلرینده ایسلامی علملرین عالی
تحصیلاتیندان سونرا بؤیوک عالیملرین محضرینده او جومله دن آیات عظام، میرزا
فتاح شهیدی، شیخ محمدرضا تنکابنی، شیخ کاظم شیرازی، سید عبدالهادی شیرازی،
سید ابوالقاسم خویی و سید محسن حکیم کیمی بؤیوکلردن فئیض آپاردی. ایندیه
کیمی اوستادین اثرلریندن ۸۰ اثر چاپ اولونوب و اونلارین بعضیسی نین چاپی
مثنوی شرحی کیمی کی ۱۵ جیلدده نئچه دفعه تجدید چاپ اولوب. هابئله اونلارین
نیظارتی آلتیندا ۱۲ ایل بویوندا مولانا مثنویسی نین کشف الآیاتی ۴ جیلدده
«دریادان دریایا» عونوانیندا یایلیبدیر. . .
[ادامه مطلب ...]


text:
- کمپانی htc
- اچ تی سی hd2
- اچ تی سی Pure
- اچ تی سی Droid Eris
- اچ تی سی Touch Pro2 CDMA
- اچ تی سی Hero
- اچ تی سی Hero CDMA
- اچ تی سی Touch Diamond2 CDMA
- اچ تی سی Tattoo
- اچ تی سی Touch Pro2
- اچ تی سی Magic
- اچ تی سی Tilt2
- اچ تی سی Ozone
- اچ تی سی Snap
- اچ تی سی Touch HD T8285
- اچ تی سی Touch Cruise 09
- اچ تی سی Touch Diamond2
- اچ تی سی Dream
- اچ تی سی s740
- اچ تی سی Touch HD
- اچ تی سی Touch 3G
- اچ تی سی Touch Viva
- اچ تی سی g1
- اچ تی سی Desire HD2
- اچ تی سی Touch Diamond
- اچ تی سی Schubert
- اچ تی سی Touch Pro
- اچ تی سی Touch Pro CDMA
- اچ تی سی s620
- اچ تی سی p3300
- اچ تی سی MTeoR
- اچ تی سی TyTN
- اچ تی سی p3400
- اچ تی سی p4350
- اچ تی سی s630
- اچ تی سی p3600
- اچ تی سی s310
- اچ تی سی Touch
- اچ تی سی p6300
- اچ تی سی s710
- اچ تی سی Advantage X7500
- اچ تی سی p3350
- اچ تی سی Touch Dual
- اچ تی سی s730
- اچ تی سی Ignite
- اچ تی سی P3600i
- اچ تی سی TyTN II
- اچ تی سی Touch Diamond CDMA
- اچ تی سی p3470
- اچ تی سی Advantage X7510
- اچ تی سی Touch Cruise
- اچ تی سی p6500
- اچ تی سی Rider
- اچ تی سی Touch2
- اچ تی سی HD mini
- اچ تی سی Incredible S
- اچ تی سی Desire
- اچ تی سی Google Nexus One
- اچ تی سی Smart
- اچ تی سی Aria
- اچ تی سی Wildfire
- اچ تی سی Droid Incredible
- اچ تی سی Evo 4G
- اچ تی سی Legend
- اچ تی سی 7 Surround
- اچ تی سی 7 Pro
- اچ تی سی hd7
- اچ تی سی Desire Z
- اچ تی سی Desire HD
- اچ تی سی Aria
- اچ تی سی Gratia
- اچ تی سی Arrive
- اچ تی سی 7 Trophy
- اچ تی سی 7 Mozart
- اچ تی سی 7 Surround
- اچ تی سی Freestyle
- اچ تی سی EVO Shift 4G
- اچ تی سی ThunderBolt 4G
- اچ تی سی Wildfire CDMA
- اچ تی سی Paradise
- اچ تی سی Desire S
- اچ تی سی Merge
- اچ تی سی ChaCha
- اچ تی سی evo 3d
- اچ تی سی Inspire 4G
- اچ تی سی hd7s
- اچ تی سی evo 3d cdma
- اچ تی سی Prime
- اچ تی سی Salsa
- اچ تی سی Wildfire S
- اچ تی سی Trophy
- اچ تی سی Lead
- اچ تی سی Sensation
- اچ تی سی Sensation 4G
- اچ تی سی Droid Incredible 2
- اچ تی سی Hero S
- اچ تی سی Titan
- اچ تی سی Panache
- اچ تی سی Glacier
- اچ تی سی Status
- اچ تی سی Radar
- اچ تی سی Rhyme
- اچ تی سی Raider 4G
- اچ تی سی Amaze 4G
- اچ تی سی Explorer
- اچ تی سی EVO Design 4G
- اچ تی سی Sensation XL
- اچ تی سی Vivid
- اچ تی سی Sensation XE
- اچ تی سی Rhyme CDMA
- اچ تی سی Titan II
- اچ تی سی Velocity 4G
- اچ تی سی Rezound
- اچ تی سی Evo 4G+
- اچ تی سی One X AT&T
- اچ تی سی Velocity 4G Vodafone
- اچ تی سی One XL
- اچ تی سی Desire C
- اچ تی سی One S C2
- اچ تی سی j
- اچ تی سی Evo 4G LTE
- اچ تی سی One XC
- اچ تی سی Desire V
- اچ تی سی Desire VC
- اچ تی سی Desire VT
- اچ تی سی Droid Incredible 4G LTE
- اچ تی سی Windows Phone 8S
- اچ تی سی One ST
- اچ تی سی One SC
- اچ تی سی Desire X
- اچ تی سی One SU
- اچ تی سی Desire SV
- اچ تی سی Droid DNA
- اچ تی سی One X+
- اچ تی سی One VX
- اچ تی سی Windows Phone 8X
- اچ تی سی Desire U
- اچ تی سی Butterfly
- اچ تی سی One SV CDMA
- اچ تی سی Windows Phone 8X CDMA
- اچ تی سی One SV
- قیمت به روز گوشی های اچ تی سی
- HTC Sensation XL
- HTC Zeta
- HTC One S
- HTC One X
- HTC One V


text:
دانیشماغا احتیاج دویدوغون آن
سنی ائشیدهجک
سنه دانیشاجاق
بو قدر یئترلی
بوندان سونرا سون نوقطهنی قویموش.
اؤزونو
اوچ نوقطهلرده آختاران قادین
اسطوره، بدَوی اینسانلارین، بدوی داورانیشلارینی آچیقلایان، اینسانی وضعیتدن، فرااینسانی وضعیته چاتماغین درین ایستکلری دئمکدیر؛ یارانیشین قارشیسیندا شاشقین قالمیش بدوی اینسانین ابتدایی فلسفهسیدیر. اوستهلیک یارانیشین و اؤز وجودونون سیرلرینی آختاریب، تاپماق آنلامینا گلیر. . . .
یازار : مهندس اسفندیار سپهری نیا
بین الخالق پروتوکوللارین ان گوجلو و دیه رلی و عینی زاماندا گؤرکملی قونولاریندان بیریسی همین قادینلاردان تبعیضی آرادان قالدیرماق و پوزما قونوسودور کی بو موناسیبته ده اؤتن گونلرده دونیانین باشا باشیندا مؤحتشم تؤرنلر قورولدو و بو گونده قادینلار حاققیندا و اونلارین ایستکلرینی یئرینه گتیرن فاععال قادینلاردان یوکسک سوییه ده تجلیل اولوندو.دئمک نه لازیم کی دونیانین هر بیر گوشه سینده ایستر آمئریکادا ، آلمانیادا، اینگیلتره د ه ، آفریقادا ، آسیادا، قافقازدا و باشقا باشقا اؤلکه لرده و بؤلکه لرده و هابئله ایران اؤلکه سینده ، قادینلار حاققیندا حاکمییت لر طرفیندن ان دوغروسو گرگین لیک ، دهشتلی سیخینتی لیق و آغیلا گلمه ین پروبلم لر ال وئریر.بو اؤلکه لرده هئچ فرق ائتمزکی حوکومتین قورولوشو و سیستئمیک نیظاملاری دموکراتیک اولا ، لیبرال اولا ، سوسیال لیبرال اولا ، کومونیستی اولا و یا ایسلامی اولا .{ . . . . .. }
انسانلار ايكى يه آيريلار : ائركك ، قادين.
قادين اولونجا ايشين داها چتين دير.
چوخ اوزرلر سنى آما سن كيمسه نى اوزمه يه قييمازسان.
چوخ ايسترلر سندن آما آز قارشيليق وئررلر. . . . .
«« قادين »»
انسانلار ايكى يه آيريلار : ائركك ، قادين.
قادين اولونجا ايشين داها چتين دير.
چوخ اوزرلر سنى آما سن كيمسه نى اوزمه يه قييمازسان.
چوخ ايسترلر سندن آما آز قارشيليق وئررلر.
چوخ آغلارسان آما گولمك سنه يونگوللوك ساييلار !
چوخ سئوركن آز سئويلرسن.
قاچماق ايسته سن يوللار قارانليق ، قاپيلار قاپالى دير.
آتا سنه آند ايچر آما سندن راحات وازگئچر.
آنا سئوديگى قدر غم-كدر قالار اوره يينه چونكو او دا بير قادين دير.
قارداش غيرتى قدر عزّت وئرمز سنه.
دئمك ايسته ديگيم قادين اولماق باشقادير.
هله كى تبريز ده !
گزمك ياساق ، گولمك ياساق ، ياشاماق بيرتك نفس آلديغيندان بللى اولار.
ائولنسن اؤزگورلوك زنجيرلرى بيرآز رنگ ده ييشر، مور كيمى گؤم-گؤى.
آنا اولسان آرزولارينى اونودارسان،
چونكو قادينليغى ان گؤزل رنگييله گؤررسن
آناليق رنگييله، پنبه كيمى سئويملى آما سويوق.
سوناى :
آرخاداشلار ! توركجه ميزى اؤيرنمه يين ان ياخشى يولو دوغرو الفبايلا يازيلان متن لرى اوخوماق دير. ياخين گله جك ده بير رومان كتابينى سيزين له پايلاشاجاغام. وقتينيز اولونجا اوخوماغا چاليشين. انتقادلارينيزى گؤزله ييرم.
قایناق : وطنیم - ائلیم


text:
سال دوم شماره ی 14
قونسور و شواَمرَنین مالیک لری
قونسور و شواَمرَنین ایکینجی پهلوی دُوورونده اولان مالیک لری: حاجی ابیش حاج محمدی. حاجی احمد علی حاج محمدی. حاجی غلام حاج محمدی. حاجی آغا حاج محمدی، بو شخص سونرا لار اردبیل شهری نین فرمانداری اولدی. حاجی علی رضا صالحی. حاجی اکبر آغا صالحی. حاجی علی آغا نجفی. بو مالیک لرین فئودالیته حاقلاری، ایکینجی پهلوی دُوورونده یئر بؤلوشدورمه پراسئسینده (تقسیم اراضی ده) آرادان گئتدی.
خیارکین مالیک لری
خان بابا خان. فتح علی خان. شیخ عالی خان.
قونسور و شواَمرَن مالیک لری نین دارغالاری
او دُوور قونسور و شواَمرَن لی لر دارغالارا «ایجاره چی» و یا «موباشیر// مباشیر» و یا «نوماینده// نماینده» دئییردیلَر. بو دارغالار، بیر و یا بیر نئچه کندی مالیک ده ن ایجاره گؤتوروب سونرا اونلاردان ایسته دیک لَری وئرگی (مالیاتی) لری آلیب بیر حیسه سین مالیکه باشقا بیر حیسه سینده اؤزلزینه ایختیصاص وئریردیلَر. بو وئرگی لَری آلماق ایچون آیدین بیر اولگو و استاندارد یوخ ایدی. اون ایچون ده گونو گونده ن یوخسول کندلی لره تضیقی چوخالدیب اونلاری یوخسول لوقا سُوق ائتدیریردیلر.
ایندی ایسه دارغالار:
ایمران افشاری. اردبیل یاخین لیقیندا اولان نیر بؤلگه سینده کی یامچی کندینده ن ایدی. خان اوغلان افشاری. اردبیل یاخین لیقیندا اولان نیر بؤلگه سینده کی یامچی کندینده ن ایدی. قودرت بهبودی. اردبیل یاخین لیقیندا اولان ارجیستان کندینده ن ایدی.
قونسورون کاتدالاری
قونسورون ایکینجی پهلوی دُوورو کاتدا لاری:
کاتدا علی فیضی. آل ممد فیضی نین عمی سی. کاتدا علی 1330 اینجی ایل لره ده ک کاتدالیق ائتدی. آل ممد فیضی ولی اوغلی. کاتدا اَل ممد تخمینن 1340 اینجی ایل لره ده ک کاتدالیق ائتدی.
قونسورون اَنجومان لاری
قونسورون ایکینجی پهلوی دُوورو اَنجومان لاری:
نوح علی قلی زاده. سید وئردی کریمی. احمد علی نظری. اَنجومانین رییسی. گشتاسب فیضی. کاتدا علی نین نوه سی. ایسمی اَلی عباسی.
قونسورون مکتب خاناسی
قونسورلو نوح علی قلی زاده دئییر: من، ایرحمت لیک موللا آلمراد وحدت و میرزه حسین سعادتی، بیرلیک ده موللا ایسماعیل سعادتی نین محضرینده ن مکتب خانا درسی آلیردیق. درس لریمیز عرب درسینه یئتیشدیک ده من و میرزه حسین سعادتی، آلمراد وحدتی ده ن آیریلدوق. آنجاق موللا آلمراد سعادتی موللالیقا یئتیشنه ده ک عرب درسین موللا ایسماعیلین حضوروندا ایدامه وئردی. میرزه حسین نه دولت درسین ایدامه وئرمه دی نه مکتب خانا درسین. من ایسه گئتدیم او زامان کی شیندیرشام کندینده اولان رسمی دولت مدرسه سینده قدیم آلتینجی کلاسین ایمتحانین وئریب قبول مدرکین آلدیم.
قونسورن قدیم آدلاری
نوح علی قلی زاده نین دئدیک لرینه اساسن قونسورون بعضی روایت لره گورا آدی: «قوشمال کندی»، دوشمال کندی» و «توشمال کندی» ایمیش.
قونسورون رستاخیز حزب ینده فعالیت ائده ن لری
قونسورلو جلیل حاجی زاده ایکینجی پهلوی دُوورونون، اردبیل شهرینده اجتماعی فعال لاریندان بیری اولوب. او مودت لرله رستاخیز حزبی نین محله بؤلومونده ایشله ییب. اردبیل شهری نین مسئول لاری سئچیله نده راء ی صاحیبی اولوب. جلیل بو دُوور حاقیندا بئله دئییر: 1345 اینجی ایل لرده ن بویانا ایکینجی پهلوی دُوورونده من اردبیل شهری نین خاتم النبیین (ع) محله سینده یاشاییردیم. او ایل لرده اردبیل شهری نین خاتم النبیین و غریبان محله سی نین عوموم اهالی سینی ساوالان اَته یینده ن گلَن لر تشکیل ائدیر دی. بونلارین ایچینده آدلی سانلی لاردان بیریده من ایدیم. اهالی نین منه لوطف و مرحمت لری اولدوغونا گورا من حزب رستاخیز ملت ایرانین، اردبیل شوعبه سی نین خاتم النبیین و غریبان محله سینده ن نامزد لیگیمی ایره سوردوم و یوخاری راء ی نَن حزبه رسمی عضو سئچیلدیم. بؤیوک اوغلوم یعنی رحیم حاجی زاده، سیننی نین کیچک اولدوغونا باخمیاراق اودا کاتیب و میرزه سئچیلدی.اینقلاب اولانا ده ک من باشقا سئچیلَن لرله بیرلیک ده اردبیل شهرینده فرماندار و باشقا رسمی لرین سئچیلمه سینده راء ی صاحیبی ایدیم. بو دُوور قونسور لو قلعلی ریاضی زاده و آیدن علی لطفی یاخین هم کارلاریمدان ایدیرلار.
چرچی خُوسی
کندیمیزه خُوسی (یعنی خُوسرو // خسرو) آدیندا قوجا بیر چَرچی گلیردی. او ایمکان قدر کندلی لرین احتیاج لارینی رفع ائدیردی. او واخت لار گوموش یعنی دَمیر پول آز اولدغونا گورا همیده اهالی نین کاسیب و یوخسول لوغونا گورا چوخ حیسه سی باش باشا آل وئر ائدیر دیلُر. هله مودرن آل وئر عومومی لَشمه میش ایدی. خُوسی عمی کندلی لرده ن یومورتا، آرپا، بوغدا، مرجی، ماش و.... آلیب اونلارین عوضینه خورما، نوخود، کیشمیش، کیبریت، پالتار، قاب قاجاق، دومَشره و ... وئریردی. بئله لیک له هم خُوسی عمی کئچینه ردی هم کندلی لر. خُوسی عمی نین بؤیوک بیر ائششه یی وار ایدی. او آلیب ساتدیق لاری نین هامیسین او ائششه یه یوکله ییب کندلره گَل گئت ائدیب، آل وئرینی یئر به یئر ائده ر دی.
بیر گون خُوسی عمی همیشه کی کیمین گلیر کنده، بؤیوک مچیدین یاخین لیغیندا ائیششه یینی دیره یه باغلاییب گئدیر چایخانایا تا بلکه بیر آز تؤشکون دَره بیلسین. بو آندا قونسورون اوچ نفر آدلی سانلی و گؤرکَملی جاوانلاریندان گلیب، شوخلوغا خُوسی عمی یه دئییر لر: خُوسی عمی بلکه بیزه بیر اُووج خورما و یا نوخود کیشمیش وئره سن تا سنون عشقونده بیر داماغی چاغ ائله ییب بیر کئف ایشینه باخ. خُوسی عمی جاوانلارین سؤزونه اهمیت وئرمه ده ن دئییر: بئله بیر کئفی خُوسی عمی چوخداندیر گَزیر اگر گؤرسه، سیزی خبردارلیق ائده ر. بئله لیک له خُوسی عمی جاوانلاری باشدان ائدیب گئدیر چایخانیا. بیر آز کئچمه ده ن جاوانلار خُوسی عمی نین ائششه یین دیره ک ده ن آچیب آپاریرلار قونسورون بؤیوک مچیدن نین دال طرفینه. جاوانلارین ایکیسی چیخیر داما بیری قالیر ائششه یین یانیندا. ائششه یین یانیندا قالان جاوان ائششه یی کندیرله مؤحکم باغلاییب تئز چیخیر مچیدین دامینا قُوشولور دامداکی ایکی نفره. اوچ نفر هئیکل لی و پهلوان چرچی خُوسی عمی نین ائششه یین کندیرله چَکیرلر مچیدین دامینا. ائششه ک مچیدین دامیندا باشلاییر آنقیرماغا. چرچی خُوسی عمی چیخیر ائشیگه تا ائششه ک ده ن بیر خبر بیلسین. گؤرور ائششه یین کندیری دیره ک ده ن آچیلیب نه ائششه ک ده ن خبر وار نه کندیر ده ن نه یوکونده ن. آنجاق ائششه یین آنقیرما سَسی ائشیدیلیر. خُوسی عمی بو مسئله یه حئیران قالیر. مات ماتینا اویان بویانا باخیب دونوخور آنجاق ائششه یی گؤره بیلمیر.
هاردانسا اوردان کئچَن قیز خانیم لار جریانی بیلیب، خُوسی عمی دئییرلر:
ائششه ک دامدا آنقیرار
جاوانلار یانیندا اوینار
سونرا خُوسی عمی جریانی بیلیب، جاوانلارین هره سینه بیر اُووج خورما سوغات وئریر. اونلاردا ائششه یی دامدان یئره ائندریرلر.
شِیخ توران


text:
قادین ان دیرلی وارلیق Qadın ən dəyərli varlıq
یازان: حسین واحدی
قادین نفس دیر، دیله ك دیر، ثروت دیر، دؤولت دیر، جان دیر. قادین ان قیمت لی اینسان دیر...
اینسان، قادین ایله كیشی دئمك دیر. باشقا دئمك له، اركك ایله دیشی. بو ایكی اینسان بیر- بیرینین یانیندا اولماق لا یاشام آنلام تاپیر. سئوگی یاشاماغا باشلاییر.
اركك كیشیلیك، ایگیت لیك، قوچلوق، قوچاقلیق دیر. اركك هر نه اولسا، اولسون، اونو گوجلو ائدن بیر اوركلی قادین دیر. قادینسیز ائو هئچ ساییلیر. هر ائوی بیر قادین یؤنه تیر. قادین ائوین دیرگی ساییلیر، اركك ایسه تاوانی. دیره كسیز تاوان، دایانا بیلمز. قادین لارین یئریندن، مقامیندان نه قدر سؤیله نیلیر سه، یئنه آزدیر.
قادین آنا دئمك دیر. آنا ایسه جننت آیاغی آلتیندا اولان مووجود-دور. جننت ایسه هر اینسانین آرزیسین چكدیگی مكان. بو ندن له، قادین ان دَیرلی وارلیق دیر.


text:
زبانحال حضرت زینب (س)بر سر بالین امام حسین(ع)
الیمدن گئتدون آی قارداش بلالر قالدی من قالدیم
بو وحشتلی بیاباندا جفالر قالدی من قالدیم
نه اکبر قالدی نه اصغر نه عباس و نه ده جعفر
بو دشت پر بلاده اشقیالر قالدی من قالدیم
یئر بیتیشیر گؤیده اولدوز آغناییر
چشمه سوزور بالیق اوردا قایناییر
بولبول یانیر گول عشقینه اویناییر
زامان بیلسین اوزگه بیلمیر بیلمه سین
جانان بیلسین اوزگه بیلمیر بیلمه سین
قوروب گؤزونده بولوتدان اوبا پاییز فصلی
دومانلی داغلاریلان سان کی آه لارین بسلی
اوزونده سئودالی اینسانلارین علامتی وار
دوداقلارین سوسوب آنجاق باخیشلارین سسلی
بو گئجه عترت پیغمبره اخر گئجه دی
تشنه لبلر تلسور كوثره آخر گئجه دی
گون باتان چاغی قشون سالدی یولون خیمه لره
جنگ فرمانی یئتیب تیغلره نیزه لره
خوف و وحشت یارادیب منظره سی تشنه لره
باش و جان فیکرین اتان کسلره اخر گئجه دی
سیزلاییر احوالیما صبحه قدر تاریم منیم
تکجه تاریم دیر قارا گونلرده غمخواریم منیم
چوخ وفالی دوستلاریم واردیر، یامان گون گلجهیین
تاردان اوزگه قالماییر یار وفاداریم منیم
سن نظردن سالماسایدین، ای هلال ابرو منی،
دام عشقه بونجا سالمازدی یئتن مهرو منی
گوز یاشیم آخدیقجا، آرتار سوزِ عشقیم سینهده،
یوخدیر امیدیم، خلاص ائتسین بو اوددان سو منی
» الیمدن گئتدون آی قارداش بلالر قالدی من قالدیم ... ( جمعه 1 آذر 1392 )
» زامان ... ( جمعه 1 آذر 1392 )
» دایناسور ... ( جمعه 1 آذر 1392 )
» شب عاشورا ( جمعه 1 آذر 1392 )
» تاریم منیم ... ( دوشنبه 13 خرداد 1392 )
» مهرو منی ... ( دوشنبه 13 خرداد 1392 )


text:
شکیللی گزارش / آذربایجان قادین شعری آخشامی
آذربایجان قادین شعری آخشامی: شکیللی گزارش
اوزون ایللردن بری تهراندا ادبی- مدنی فعالیت گؤسترن صابر ادبی انجومنینین
تشبثیایله تیر آیینین ۲۹یندا تهران شهرینده کئچیریلن “آذربایجان قادین
شعری آخشامی” چوخ طنطنهلی و گئنیش استقباللا کئچیریلدی. اؤلمز شاعرهمیز
مدینه خانیم گولگونون آدیایله باغلی بو شعر آخشامی، “یورا بیلمز یوللار
منی” باشلیغی آلتیندا، چوخ گؤزل سسلندی.
آذربایجانین مختلف شهرلرینده
یازیب یارادان گؤیرچین نغمهلی شاعرهلریمیز، اؤز اثرلریندن اوخودولار و
مختلف ادبی فیکیر مبادلهلری آپاردیلار. بو صمیمی گؤروشلرده صنعتکارلاریمیز
مجلیسین گئدیشاتیندان راضی قالدیقلارینی سؤیلهدیلر.
آپاریجیلار “کریم قربانزاده” جنابلاری و تبریزدن مجلیسه قاتیلمیش گنج شاعریمیز “اولکر داغقیزی”اؤز
صمیمی سؤزلریله مجلیس حاقیندا اشتراکچیلارا لازیمی معلومات وئردیلر.
مجلیسین ایلک باشلانیشی سئویملی مبارز شاعریمیز مدینه خانیم گولگونون
خاطرهسینی عزیز ساخلاماق مقصدیله آشاغیداکی مصراعلارلا باشلاندی:
نغمه دولو بیر اوره یم
گاه جوشغونام، گاه کؤوره یم
بیر اومودلو گله جه یم
یورا بیلمز یوللار منی.
ائل آرخامدیر دار آیاقدا
بیر معنا وار یاشاماقدا
دوغولدوغوم بو تورپاقدا
یورا بیلمز یوللار منی.
گاه دؤنه رم سؤنمز اودا
آرزوم دنیز، من بیر آدا
آند ایچه رم بو حیاتا:
یورا بیلمز یوللار منی.
سونرا ، صابر ادبی انجومنینین صدری و ۱۳۲۴-۲۵ینجی ایللر “شاعرلر مجلیسی”ندن یادگار قالان “مظفر درفشی”، انجومنین ۲۰ ایللیک فعالیتیندن دانیشیب و مجلیسی رسمن آچیق اعلان ائتدی.
مجلیسین ایکینجی دانیشانی تانینمیش تورکولوق “حسین صدیق”
جنابلاری اولدو. او آذربایجان قادین شعری بارهده مختصر دانیشیب، بو ایشین
تقدیره لایق اولدوغونو وورغولایاندان سونرا، واختین دارلیغیندان
حاضیرلادیغی مقالهنین اوخوماغیندان انصرافینی بیلدیردی.
مجلیسین موسیقی حصهسی “عاشیق ماشاللا ایمانی”نین
(عاشیق حسین جوانین باجیسی اوغلو) چوخ گؤزل ایفاسیله باشلاندی. عاشیق
ماشاللا، عاشیق حسین جوانین شعرلرینی سازدا دینلندیرمکله، مجلیس
اشتراکچیلارینین گور آلقیشلارینی و منتدارلیق حیسلرینی قازاندی.
شعر آخشامینی سون زامانلار
آزادلیق درنهیی طرفیندن باکیدا کئچیریلن شعر و حکایه مسابقهسینده اؤز
“ماوایل” حکایهسیله بیرینجی یئری قازانان و بو شعر آخشامینین تدارکی و
ترتیبینده چوخ جدی فعالیت گؤسترن “رقیه کبیری” آچدی.
رقیه خانیم کبیری ۱۳۴۱ ینجی
ایلده گونه باخانلار شهری خویدا حیاتا گؤز آچیب، تبریز یونیورسیته سینین،
علوم آزمایشگاهی فاکولته سینده تحصیل آلیبدیر. اونون یارادیجی قلمی ایله
اوچ عنوان کیتابی آذربایجان دیلینده ایشیق اوزو گؤروبدور. «تبریزیم آل
تبیمی» و «بیر اوجاقدا ایکی کول توپاسی» شعر توپلوسو اولاراق و «اوره ییم
آغرییر» حیکایه توپلوسو. بوندان علاوه فارس دیلیندهده اوچ کیتابی نشر
ائدیلیبدیر. «انگار با تو نیستم»، « پرنده روی سیم» و « دنبال چشمانت می
گردم».
رقیه خانیم کبیری بو شعر
آخشامیندا اؤز “دیکتاتور اولموشام” عنوانلی شعرینی اوخودو و صمیمیتله مجلیس
اشتراکچیلاری طرفیندن قارشیلاندی.
عالی تحصیللی شاعر “اولکر اوجقار”
مجلیسین ایکینجی شعر اوخویانی اولدو. مجلیس آپاریجیسی اولکر اوجقاری شاعر
ملیحه عزیز پورون “آچیلسا کؤنلومون کور دویونلری/ بیر کؤینک توخویاجام وطن
اینینه… مصراعسیلا تریبون آرخاسینا دعوت ائتدی:
اولکر اوجقار آنا تبریزین
قوینوندا ۱۳۶۳ینجی ایلده دوغولوب، ایندیایسه فرانسیز ادبیاتینین دوکتورا
سطحینده، بهشتی یونیورسیته سینده تحصیل آلماغا مشغولدور. «ساچلاری تبریزه
ساری هؤرولن» و «بالیقچی اللرینه دوغرو» عنوانلی شعر توپلوسو ۱۳۹۰دا باکی
شهرینده ایشیق اوزو گؤروبدور. «چیلیس» آدیندا مولیئرین آدلیم اثریندن
چئویردیگی پیئس ایسه تبریزین تئاتر ائوینده چوخ اوغورلا صحنهیه آلینیبدیر.
اولکر اوجقارین بو مجلیسدهده اوخودوغو شعری چوخ اوغورلا قارشیلاندی.
مدرن اوسلوبلو شاعر “تورکان اورمولو”
آنکارا شهریندن مجلیسین قوناغی اولموشدور. تورکان اورمولو بو مجلیسدهده
مدرن اوسلوبدا یازدیغی شعرلرینین بیرینی اوخودو و گور آلقیشلار قازاندی.
تورکان اورمولو ۱۳۶۴ینجی ایلده
اورمودا حیاتا گؤز آچیب، ایندی ایسه آنکارا یونیورسیته سینده قادین حاقلاری
اوزره دوکتورا سطحینده تحصیل آلیر. «گؤردوم» عنوانلی شعر توپلوسو ۱۳۸۴ ده
اورمو شهرینده و «اؤزگه توز» آدلی شعر کیتابی ۱۳۹۰ینجی ایلده باکی شهرینده
یایینا بوراخیلیبدیر.
چوخ طنطنهایله کئچیریلن بو
مجلیسده قادین ژورنالیستلرینینده اؤز اشتراک پایی اولموشدور. سارسیلماز
بیر ارادهایله بو گونه قدهر ۳۵ سایییا کیمی اردبیل شهرینده “سارای”
درگیسینی اداره و یاییملاندیران ژورنالیست شاعر “مژگان صیامی”، بو مجلیسین ان چوخ آلقیشلانان شاعرلریندن اولدو. او اؤز تنقیدی شعریایله مجلیس اشتراکچیلارینی آلقیش اوچون ایاغا قالدیردی.
مژگان صیامی ۱۳۵۳ینجی ایلده
ساوالانین اتهیینده دونیایا گوز آچیبدیر. آذربایجانجا شعر توپلوسو
“یاشامادیم قوسدوم” و فارسجا حیکایهلری “مردان روسپی” و “قربانیان بند
نسوان” عنوانلارینی داشییر.
آنا تبریزدن مجلیسه قاتیلان شاعر “اولدوز صادق” ، اؤز شعریایله تبریز عطرینی تهراندا یاشایان آذربایجانلیلارا بخش ائتدی.
اولدوز صادق ۱۳۵۸ ینجی ایلده
تبریزده حیاتا گؤز آچیبدیر. ایندیایسه بیر تدقیقاتچی کیمی متخصصدیر و
گؤزل شعرلر موللیفی کیمی دؤرو مطبوعاتدا چیخیش ائدیر. باخمایاراق کی هله
اثرلری کیتاب شکلینده ایشیق اوزو گؤرمهییب، آنجاق آنا دیللی مطبوعاتدا اؤز
اوخوجولاریلا سئچیلیر.
صابر ادبی انجومنینین عضوو “مهنازصابونی” اؤز
ایکی شعریایله هم کلاسیک و هم مدرن شعر اوسلوبونو اؤز دینلهییجیلری
قارشیسیندا نمایشه قویدو. مهناز خانیمین اوخودوغو غزل و سریست شعرلری گئنیش
اشتراکچی آلقیشینی قازاندی.
مهناز خانیم صابونی ۱۳۵۳ینجی
ایلده شبسترده دوغولوبدور. یازدیغی شعرلرینده داها آرتیق کلاسیک شعر
ژانرینی یئنی اوسلوبدا تقدیم ائتمگه چالیشیر و اثرلری دؤرو مطبوعاتدا چاپ
اولونور. ایندیلیکده کامپیوتر متخصصیدیر.
غزللر شاعری آدلانماغا داهادا مئیل گؤسترن شاعر “آرزو مختاری”
بیناب شهریندن مجلیسین قوناغی اولموشدور. شعر توپلوسونا «قرنفیل اوچ گول
آچار» عنوانینی سئچن آرزو خانیم، «سنسیزلیکدن گلهجهیم فریادا» عنوانلی
یئنی کیتابینی نشره حاضیرلاییر.
آرزو مختاری ۱۳۶۴ینجی ایلده بیناب شهرینده دوغولوبدور. ایندیایسه مدیریت زمینینده یوکسک لیسانس صاحبیدیر.
خزر تخلصو ایله ادبی جمعیتیمیزده تانینان “شیدا نونهال”
ماراغادان مجلیسه قاتیلمیشدیر. کلاسیک ژانریندا یازان شیدا خانیمین شعر
کیتابی «هر نهدن یازیرام، سندن دانیشیر» عنوانینی داشییر. شیدانین بو
مجلیسدهکی اوخودوغو شعر، اشتراکچیلارین گور آلقیشلاریلا قارشیلاندی.
شیدا خانیم نونهال ۱۳۵۶ینجی ایلده ماراغا شهرینده دونیایا گؤز آچیبدیر و ایندیایسه حقوق قولوندا اؤیرنجیدیر.
آنا تبریزدن دیگر بیر شاعرده مجلیس قوناغی اولموشدور. “شکرانه عالم”
تبریزین کیچیک شعرلر موللیفی کیمی تانینان شاعرلریندندیر. «بیر سویوم
تانرییا چکیب» عنوانلی کیتابی هایکو شعرلرینین توپلوسودو. او داها آرتیق
کیچیک شعرلر موللیفی کیمی تانینسادا، سربست، قوشما و باشقا شعر
فورمالارینادا تئز- تئز مراجعت ائدیر. بو فورمالاردا یازدیغی شعرلر
توپلوسونو «سوسورام ایچیمی یاغیش آپارسین» آدلاندیریبدیر.
شکرانه عالم ۱۳۵۷ینجی ایلده تبریزده دونیایا گؤز آچیبدیر و ایندیده بو شهرده یاشاییر.
زتجانین تانینمیش قادین شاعری “لیلا کحالی”
بو شعر آخشامینا گئج قاتیلسادا، بؤیوک هیجان و ماراقلا شعرینی
اشتراکچیلارلا پایلاشدی. مجلیس آپاریجیسی اونو “حؤکومه خانیم بیلوری” نین
شعریایله تریبون آرخاسینا دعوت ائتدی. لیلا خانیم کحالی شعرلرینده فلسفی
آنلام و دوشونجهلر داهادا اؤزونو گؤستریر و بو بلکهده اونون فلسفهاوزره
آلدیغی تحصیلیندن آسیلیدیر. «من سنی هئچ سئومه دیم» آدلی ابراهیم صدری نین
سئچیلمیش شعرلریندن کؤچوردویو اثر پینار نشریاتی طرفیندن یاییلیبدیر. «
قولئیبانی» آدلی اوشاق کیتابی ایسه شعر قالیبینده یاییملانان اثرلریندندی.
ایندیلیک تورکیهنین ییرمینجی یوز ایللیک شاعرلرینین آنتولوژیسینی چاپا
حاضیرلاییر . اؤز شعرلری ایسه دؤرو مطبوعاتدا و اینترنت سایتلاریندا ئتز-
تئز یاییلیر.
لیلا خانیم کحالی ۱۳۵۶ینجی ایلده زنجان شهرینده دوغولوبدور. فلسفه اوزره عالی تحصیللیدیر و رساملیقلادا مشغول اولور.
تانینمیش پینار نشریاتینین مدیری شاعر “شریفه جعفری”
تهراندا یاشاماغینا رغما یئنهده اؤزونو میانا شاعری کیمی آپاریر.
یورولماق بیلمهین ناشر شاعر ایندییهدک اونلارجا آذربایجان دیلینده
کیتابلاری نشر ائدیبدیر. اونلاردان علاوه اؤزوده رامیز روشن, احمد عارف,
حسین باقر اوغلو کیمین شاعرلرین اثرلرینی کؤچوروب و چاپا حاضیرلاییبدیر.
“من آتامین قیزییام” و “گیزلی محبتیم” عنوانلی شعر توپلولارینین
موللیفیدیر. مجلیسده اوخودوغو شعریایله بوتون اشتراکچیلاری آلقیش اوچون
آیاغا قالدیردی. او بو شعری قیزینا خطابا یازمیشدیر.
شریفه خانیم جعفری ۱۳۵۶ینجی ایلده میانا شهرینده دوغولوبدور و فارس دیلی و ادبیاتی اوزرهده متخصصدیر.
سربست شعر فورماسیندا اثرلر موللیفی کیمی دؤرو مطبوعاتدا چیخیش ائدن گنج شاعر “ساناز موحد”ده
اؤز شعرلریندن مجلیس اشتراکچیلارینا اوخودو و آلقیشلار قازاندی. نبی
خزرینین سئچیلمیش شعرلرینی «ایللر و ساحیللر» عنوانیله چاپا حاضیرلایان
ساناز موحد، ۱۳۷۰ینجی ایلده آنا تبریزده دوغولوبدور و ایندیایسه کامپیوتر
قولوندا اؤیرنجیدیر.
مجلیس اشتراکچیلاری اوچون حاضیرلانان موسیقی پارچالارینین ایکینجی حصهسی، آدی سرحدلری آشان مهدیپور عائلهسینه عایدایدیر. “عاشیق سولدوز مهدیپور”
اؤز ساز ایفاسیلا و خوانندهلیک قابلیتیله اشتراکچیلارین کؤنوللرینی فتح
ائتدی. او یاریم ساعاتا قدهر اشتراکچیلاردا ائله هیجان و شنلیک یاراتدی
کی، بیر چوخلاری اونو ایاق اوسته ایزلهدیلر.
مجلیسین ان گنج اشتراکچیسی “آلما موغانلی” اؤز شعرینی اوخوماغا، آذربایجانین مبارز شاعر قیزی مرضیه احمدی اسکویینین آشاغیداکی مصراعلاریلا تریبون آرخاسینا دعوت اولوندو:
گؤزلهیین گلرم بیرگون یانیزا
هامیمیز بیرله شیب، یولا دوشه ریک
محبتی، عشقی بوتون ائللره
پایلاریق، هامیمیز گؤزل یاشاریق
شعرلرینده موغانین عطرینی
داشییان و یاشماق درگیسیایله یاخیندان امکداشلیق ائدن گنج شاعر آلما
موغانلی، تهران یونیورسیتهسینده اؤیرنجیدیر و شعرلری تئز- تئز آنا دیللی
مطبوعاتدا و اینترنت صحیفهلرینده یاییلیر.
آذربایجان قادین شعری آخشامینین سون شعرینی جولفا شهرینده یازیب یارادان شاعر “آرزو مرادی”
اوخودو. ۱۳۷۰ینجی گونش ایلینده جولفا شهرینده دوغولموش و ایندیایسه
باستان شوناسلیق قولوندا تحصیل آلان آرزو خانیم مرادینین شعرلری داها
آرتیق اینترنت اوزه ره و سهند هفتهلیگینده ایشیق اوزو گؤرور.
بئلهلیک اوزون ایللر مثلی
گؤرونمهین بو شعر و موسیقی آخشامینین سون حصهسیده گلیب چاتدی. بو سون
حصهایسه اشتراکچیلارا حاضیرلانان خاطره لؤوحهلرینین وئریلمهسیایدی.
بونون اوچون مجلیس آپاریجیلاری طرفیندن ادبی و مدنی جمعیتیمیزده آدلاری
حؤرمتله چکیلن شکوفه شکوری(آنا)، مظفر درفشی، حبیب فرشباف، حسین
صدیق(دوزگون)، بهروز دولتآبادی(چای اوغلو) و کریم مشروطهچی(سؤنمز)
حاضیرلانان لؤوحهلری تقدیم ائتمک اوچون سئن اوستونه دعوت اولوندولار و
مجلیسده اشتراک ائدن قادین شاعرلریمیزین هامیسینا خاطره لؤوحهلری تقدیم
ائتدیلر.
مجلیسین سون آنلاری اشتراکچیلارین یادگار اولاراق شکیلچکدیرمکلرینه اختصاص وئریلمیشدیر.
مراسیمین حاشیهسیندهکیلر:
- مدنی درنکلرین کئچمیش اوخشار مراسیملریله مقایسهده، بو مراسیمده اشتراک ائدن قادینلارین چوخلوغو گؤزه چارپیردی.
- مراسیمده اشتراک ائدنلرین سایی سالونون توتومونو نظره آلاراق ۴۰۰ نفره یاخینایدی.
- آذربایجانین بیر چوخ شهرلریندن دعوت اولونان شاعرلر، مراسیمین اؤزللیگینی داهادا آرتیرمیشدی.
- مراسیمین بوتون مدیریت ایشلرینی قادینلار عهدهسینه گؤتورموشدو.
- مراسیمین باشلانیشیندا مدینه خانیم گولگونون پوستر شکیلینده چکیلمیش
پورترهسی حجابسیز اولدوغو اوچون پرابلم یاراندی کی، اشاره اولونان پوستری
سالونون ائشیگیندن گؤتورمکله، مسئله آرادان قالدیریلدی.
- مراسیم اجرا اولونان سالونون نزدینده کیتاب سرگیسیده ترتیب
ائدیلمیشدیر کی آذربایجان دیلینده نشر اولونان کیتابلاری ساتیشا
قویموشدولار.
- بیر نئچه قادین شاعرین اثرلری اؤنجهدن یوخلانماغا گؤندریلمهدیگی اوچون، مراسیمده اوخونمادی.
- مجلیسده حاضیر اولمایان قادین شاعرلرین شعرلریندن پارچالار، مراسیمین اثناسیندا آپاریجیلار طرفیندن اوخونوردو.
- مراسیمده آذربایجان ادبی- مدنی درنکلرینین او جملهدن ساهر ادبی-
مدنی درنهیینین، اوستاد شیدا انجومنینین، قاراداغ ادبی انجومنینین
عضولری، پینار، یاشار و فرزانه یایین ائولرینین امکداشلاری، مختلف آنا
دیللی نشریاتین و خبر ارگانلارینین نمایندهلریده گئنیش صورتده اشتراک
ائتمیشدیر.
- مجلیسده بیر چوخ آذربایجان ضیالیسی، اجتماعی شخصیت، شاعر و یازیچیسیدا
اشتراک ائتمیشدیر. او جملهدن: خانم مجدفر، مهین خانیم قهرمانیان، شکوه
آنا، فریبا وفی، مظفر درفشی، حبیب فرشباف، حسین صدیق، چای اوغلو، سؤنمز،
حسین شهرک، حسن ایلدیریم، مرتضی مجدفر، ائلدار موغانلی، محمد خلیلی، اردشیر
رستمی، اکبر قاداش، رسول یونان، ائللر، آیریلماز، قنبر سیفی و ….
- مجلیسه قاتیلا بیلمهین قادین شاعرلریمیزین یئر بوشلوقلاری جدی صورتده
تاسسوف دوغوروردو. او جملهدن فرانک فرید، نیگار خیاوی، سوسن نواده رضی،
سپیده رسولی, فرشته رسولی, ندا صمدی، ایشیق، فریبا آفاق، رقیه صفری، فاطمه
عبدالجبار، زهرا نظرنژاد، ائلناز اسلاموند و … باشقالارینین مجلیسده اشتراک
ائده بیلمهدیکلری.
- اؤلکهدن خارجده یاشایان قادین شاعرلریمیزین او جملهدن سحر اردبیلی،
لاله جوانشیر، ملیحه عزیزپور و باشقالارینین آدلاری مجلیسده چکیلمکله،
اونلاردا خاطیرلاندیلار.
قایناق: http://ishiq.net/?p=1814
بو گونلر نه یازیرام یاریمچیق قالیر...
وئبلاقیم داها آرتیق بایاتلاماسین دئیه بیر سیرا چئویرمه لریمدن پایلاشماق قرارینا گلدیم.
بو شعر فریده خانیم حسن زاده نین «پوشکارت» اؤدولونه آلدایلانمیش دیر. بوتون سئوگیلی آنالارا سونماق ایسته دیم. بو ایلک چئویریده اؤنه ریله ریزی اسیرگه مه یین.
اسن قالین
In answer to my daughter
Because it was wartime
and I needed love
to taste a bit of peace.
Because I was over thirty
and I needed blooming
before becoming droopy.
Because divorce is a word
for men and women
not for mothers and children.
Because you can never say:
my ex-mother
even when you attend my funeral.
And nothing, nothing in this world
can separate a mother from her child
neither hate nor death.
And you hate me
because I brought you into existence
only for my fear of loneliness
And you'll never forgive me
until the day you bring a child into existence
unable to bear the burning ashes of
your dreams.
Farideh Hassan Zadeh( Mostafavi) - Mostafavi is an Iranian poet,
translator and freelance journalist. Her first book of poetry was
published when she was twenty-two. Her poems appear in the anthologies
Contemporary Women Poets of Iran and Anthology of Best Women Poets.
قیزیمین یانیتیندا(جاوابیندا): (کی سوردو: نه اوچون منی دونیایا گتیردین؟)
چون ساواش زامانی ایدی
و من بیر تیکه دینجلیی دادماغا
سئوگی یه احتیاجیم وارایدی
چون اوتوز یاشیمی اؤتموشدوم
و منه چیچکلنمک گرگیردی
سولمادان اؤنجه!
چون بوشانماق تکجه ارکک و قادینا عایید بیر سؤزجوکدور
آنا- بالار اوچون دئییل!
چون سن هئچ زامان «اسکی آنام» دئیه بیلمزسن
منیم توپراغا تاپشیریلماغیمدا حاضیر اولسان بئله!
و هئچ نه ...هئچ نه بو دونیادا آنانی، بالالاریندان آییرا بیلمز
و سن مندن نیفرت ائدیرسن
چون من سنی تکجه اؤز یالقیزلیغیمدان قورخدوغوم اوچون دونیایا گتیرمیشم
و هئچ زامان باغیشلامایاجاقسان منی
دیلک لرینین آلیشان کؤزونه دایانا بیلمه دن
اؤزونده بیر کؤرپه دونیایا گتیره نه دک!
فریده حسن زاده


text:
اولجه سلامیمی سیزه دییب وسیز مهربان و وطن سئور انسانا خالصانه ارادتیمی بیلدیریم و اورک چیرپیندیران احساسلی هنروزه عشق اولسون دییم سیزون نظمه دایانان گوزل گویچک سوزلروز منی ده سوزه گتدی ....
من سایت طریقینن سیزون شعرلروزی اوخودوم بیز بو شعرلری اوشاغلیغدا و ابتدایی دورانیندا اوخوردوخ ومن نئچه لحظه قاییتدیم او اوشاغلیغدا اولان گوزل عالمه واو حسیلن بئله دئدیم کی کاش اوشاغلیغدا اولان ذلت اولایدی امما لذت ده اولایدی.
من سیزون شعرلری اوخودوخجان اورگیم اوگونلری ایستیر. یولداشلارینان کوچه ده اویناماغی٬گئدیب بولاغدان سوگتیرملری٬ آنالارتندیر خانالاردا چورک پیشیرنده اولارون باشین قاتمالاری و اولارشیشنن بیزی قوومالاری٬بایرام قاباغی چرچی قاباغی توتمالاری و آنا میزی بیزه پالتارآلماغامجبور ائلمغی ٬گئدیب کندین آخریندا اولان تپراقلیغ ایچیندن اوه شرفه چکمغه ساری تپراق گتیرمه لری٬چهارشنبه سوری گونی بی بی یه باجیا بایرام پایی آپاریب و چیخیب دامدا اوت یاندیرمالاری کورسی توئون دا بیوک بابا دان و بویوک ننه میزدن ائشیدن ناغیلاری . گونون باتارچاقلاریندا قونشی لارینان یغیلیب کوچه ده اوتورمالاری . اما ایندی کی گیدیرسن هیچ بیرخبر او صمیمیت لردن و محبتلردن یوخدی هیچ بیر خبر کوچه میزین آغ بیرچک آنالارینان و آغ ساقال آتالارینان یوخدی . هایلی هویلی "چوکورا محله" آدلی اولان بیر تنگه ده داها سکوت حاکیمدی .
اوشاغلیغدا خوش آنلاریم نه اولا
بیرجه منله دانیشاسان گولسن
درمان سیز دردیمی هامیا دئدیم
بلکه اولا سن دردیمی بیلسن
داریخدیخچا اوگونلره آغلارام
امکان اولسا گوز یاشیمی سیلسن
گوگلیم ایستر سنه ساری گلم من
الیم چاتماز منم میندون فیله سن .
دسته بندی :


text:
اویان نیوز: آذربایجانین اونودولماز ادبی- مدنی شخصیتی اوستاد بهزاد بهزادینین ابدی ایتگیسیندن سونرا نشری دایاندیریلان “آذری- ائل دیلی و ادبیاتی” اوچ آیلیق درگی یئنیدن نشره باشلایاجاقدیر. درگینین تشبثکارلارینین وئردیگی معلوماتا اساسن بهمن آییندا نشر اولاجاق “آذری- ائل دیلی و ادبیاتی” درگیسینین یئنی نشر دؤرونون بیرینجی نومرهسینده آذربایجان شاعر و یازیچیلارینین دیرلی اثرلریله برابر خصوصی اولاراق اوستاد “مفتون امینی”نینده حیات و یارادیجیلیغیندان سؤز آچیلاحاقدیر.
“آذری- ائل دیلی و ادبیاتی” درگیسینین یئنی نشر دؤرونون صاحیبی و مسئول مدیری خانیم “حشمت حافظی”، باش یازاریایسه آذربایجانین تانینمیش ادبی شخصیت و ژورنالیستی شاعر “حسن ایلدیریم”دیر. آذربایجان و فارس دیلینده یاییلاجاق و اؤلکهلر آراسی پایلاناجاق بو درگینین یئنی نشر دؤرونده بیر سیرا آذربایجان مطبوعاتچی، شاعر و یازیچیلاریدا امکداشلیق ائدهجکدیرلر و درگینین داخیلی مودورلوگو ایسه جناب حسین ریاضینین عهدهسینده اولاجاقدیر.
یاخین گونلرده “ایشیق” سایتی واسطهسیله باش یازار جناب حسن ایلدیریملا درگینین نشر گئدیشاتی، اونونلا امکداشلیق، اثرلرین گؤندهریلمهسی، آبونه فورمو و بو کیمی موضوعلار بارهده آذربایجان ادبیات و مدنیت هوسکارلاری و درگینین اوخوجولارینی بیلگیلندیرمک اوچون گئنیش دانیشیق آپاریلاجاقدیر.
“آذری- ائل دیلی و ادبیاتی” درگیسینین اجتماعی علاقهلر اوزره مسئولو، باشیازاری و نشر امکداشلاریلا علاقهیه گیرمک و یاخود ادبی- مدنی اثرلر گؤندرمک اوچون، آشاغیداکی عنوانلار و تلفن نومرهلریایله علاقه ساخلاماق اولار.
تلفنهای مجله:
تلفن دفتر مرکزی در تهران: ۶۶۴۲۶۱۸۴
دورنگار دفتر مرکزی در تهران: ۶۶۹۰۵۶۰۹
تلفن روابط عمومی: ۰۹۱۲۱۰۹۶۵۱۳
آدرسهای الکترونیکی مجله:
ای. میل: Azeridergi@gmail.com
وبسایت:WWW.Azerimag.com
صندوق پستی:
تهران- صندوق پستی شماره ۴۴۹۹- ۱۴۱۵۵
امور مالی و آبونمان:
شماره حساب نزد بانک ملی: ۰۳۴۴۸۵۴۳۹۹۰۰۱ به نام آقای داود محمدی
شماره حساب کارت بانک: ۶۰۳۷۹۹۱۸۳۹۰۰۱۶۴۵
قایناق: ishiq.net


text:
اویان نیوز: خوجاوند و فوضولی ایستیقامتلرینده ۱۰ ائرمنی حربچیسی اؤلدورولوب. بو حاقدا آنس پرس آشاغیداکی راپورو وئرمیشدیر.
سون ۱ هفتهده ائرمنیلر جبهه خطینده یئنیدن فعاللاشیب. خوصوصیله گئجه ساعاتلاریندا میللی اوردوموزون مؤوقئعلری ایله یاناشی تماس خطینده یئرلشن یاشاییش منطقه لری آتشه معروض قالیر. بونا گؤره ده جبهه خطینده باش وئرنلری لئنته آلماق مقصدییله آغدامین اورتا قروند کندینه قارانلیق دوشندن سونرا گلدیک. ساکینلر ائولرینه چکیلیب. جبهه ده ایسه تک تک آتش سسلری ائشیدیلیر.
ایشغال آلتینداکی شیخلار کندیندن اورتا قروند آرا سیرا آتشه توتولور. قارشی طرف هدفی آیدین موشاهیده ائتمک اوچون اوزون مسافهنی ایشیقلاندیران خوصوصی قورغولاردان ایستیفاده ائدیر. کامئرامیزین ایشیغینی گؤرن ائرمنی عسگرلری دوردوغوموز اراضینی ده آتشه توتور. آغدامین گولله منزیلینده یئرلشن یاشاییش منطقه لریندن بیری ده چیراقلی کندیدیر. کوچهلرده تک-تک اینسان گؤزه دییر. ساکینلرین سؤزلرینه گؤره سون بیر هفتهده کند موختلیف ساعاتلاردا آتشه معروض قالیر.
چیراقلی کند ساکینی، آللاهوئردی جعفراوو: “سون واختلار آتشکس هئچ دایانمیر. ائله گئجه-گوندوز آتیرلار. ائله اولور ۱۰ دقیقه،۱۵ دقیقه آتیرلار، آز آتاندا ۴۵ دقیقه آتیرلار. دایانمادان گونون نه واختی اولسا او واخت آتیشما وار”.
هلهلیک جبهه ده ساکیتلیکدیر. تماس خطیندهکی اؤلو سوکوتو ایسه چاققاللارین سسی پوزور. بیر نئچه دقیقه دن سونرا ایسه ائرمنیستان اوردوسونون عسگرلری ده اونلارا قوشولور. ۱۵ دقیقه بویونجا کند آوتومات و پولئمیوت سیلاهلا گوللباران ائدیلیر. کند بلدیهسینین صدری هابیل عابباس اووون سؤزلرینه گؤره سون ۱ هفتهده ساکینلر اکین ساحه لرینه بئله چیخا بیلمیر. احمدآغالی بلدیهسینین صدری، هابیل عابباس اوو: “اساسن آخشاملار اولور اساسن ایری چاپلی سیلاهلاردان آتیرلار. حتّی او درهجه یه چاتیب کی، کنده گلنده ماشینلارین ایشیغینی سؤندورمک مجبوریتینده قالیریق”.
سون بیر هفته عرضینده ائرمنیستان اوردوسو جبهه نین قاراباغ ایستیقامتینده دفعه لرله هوجوم عملیاتلاری کئچیریب و هر دفعه لاییقلی جاوابینی آلاراق گئری چکیلمک مجبوریتینده قالیب. الده ائتدیگیمیز معلوماتا گؤره حتّی خوجاوند و فوضولی ایستیقامتلرینده قارشی طرفین ۱۰-ا قدر حربی قوللوقچوسو دا محو ائدیلیب. حاضیردا ایسه جبهه ده گرگینلیک داوام ائدیر.
قایناق: آنس پرس


text:
اویان نیوز: ۲۰۲۰ المپیک اویونلارینین ائو صاحبلیگی اوچون گئری ساییم داوام ائدیر.
اویان نیوزون TRT تورکی دن آلدیغی معلوماتا گؤره، ایستانبول، مادرید و توکیو سون بیر دفعه آرژانتینده قارشی قارشییا گلهجک. ائو صاحبی شهر جمعه ارتهسی گونو آرژانتینین باشکندی بوینسآیرسده بللی اولاجاق. آدایلار بؤیوک اورگانیزاسیونو قازانماق اوچون اولوسلارآراسی المپیک کمیتهسینی قانع ائتمهیه چالیشاجاق.
تورک هیاتینه قرار اوتوروموندا باشباخان رجب طیب اردوغان باشقانلیق ائدهجک.
گ-۲۰ ذیروهسی اوچون روسیادا اولان اردوغان دا آرژانتینه گئدهجک. آرژانتینده گؤروشمهلرینی داوام ائتدیرن گنجلر و ایدمان باخانی سوات قیلیچ ایستانبولون سئچیلهجییندن اومودلو. آرژانتیندهکی تورک هیاتینین خاریجی مطبوعات منسوبلارییلا ائتدیگی توپلانتی دا اولوملو گئچدی.
۲۰۲۰ یولوندا ایستانبولون تک رقیبی توکیو اولاراق گؤستریلیر. آنجاق فوکوشیما ترمیک سانترالینداکی رادیواکتیو سیزما خبرلری توکیو هیاتینین احوالینی پوزدو. گلیشمه، ایستانبولون الینی داها دا گوجلندیرهجگی شکلینده یوروملانیر.
قرار ۷ سبتامبر جمعه ارتهسی گونو آچیقلاناجاق.


text:
آتابابالاریمیزدان آدام حاققیندا 70 حیکمتلی سؤز:
[LIST] آدام وارکی آداملارین نقشی دیر.  آدامسیزلارین دا ، آدامی وار.  آداما سؤزو بیر دفعه دئیرلر.  آدامین قیمتین ، آدام بیلر.  آدام اوتانماسا ، اویناماغا نه وار؟  آدام گرک ایشیق گلن یره بارماق اوزاتسین.  آدامی دیندیر، سونرا قیمت وئر.  آدامی سؤزوندن توتارلار.  آدام اؤزوندن تعریف ائله مز.  آدام وارکی دیلی ایله پول تاپار.  آدامین اؤز امه یی.  آدامین گرک دیلی ایله اوره گی بیر اولسون.  آدامین یاخشیسی ، ایشده بللی اولار.  آدامین یئره باخانی، سویون ، لام آخانی.  آدام ییخیلا- ییخیلا ، اؤرگه شر.  آدام آدامی بزه مز –آدامی ، آد بزه ر.  آدام دانیشا، دانیشا ، اونس تاپار.  آدام ، آدام اتی یئمز.  آدام آدامین رحمانی –آدام آدامین ، شیطانی.  آدامین یاواسی یا طبیل چالار ، یا پهلوان اولار.  آدام وارکی آدی واردی اؤزو ، یوخدو.  آدام ، آداما بنزر.  آدام اؤز جانینی چوخ ایستر.  آدام اؤز عیبینی ، بیلمز.  آدام یورقانینا گؤره قیچین اوزالدار.  آدام ، بیر آجیینده ، بیرده گیجیینده اؤزون ساخلار.  آدام ، بیر دفعه آللانار.  آدام ایکی دفعه دونیایه گلمز.  آدامین سؤزو بیر اولار.  آدام گرک بارماغین هر دلیگه اوزاتماسین.  آدام وار باشینا تؤکرسن گوللر ، آدام وار گؤزونه سوخاسان ، میللر.  آدامی تانیماق اولماز.  آدام قوش کیمی دیر –بیر گون بوردا ، بیر گون اوردا.  آدامی ، پولا ساتمازلار!  آدامین عقلی ، باشیندا اولار –یاشیندا اولماز.  آدام ، آدام سایه سینده آدام اولار.  آدام ، آداما گرک دیر.  آدام ، الینه بیر دفعه داغ باسار!  آدامی ، آدام ائله ین پارادیر ، پاراسیز آدامین اوزو قارادیر.  آدامی ، تانیین یرده قورد یئسین.  آداملیق پول ایله دگیل کی ، بازاردان آلاسان.  آدام مین آجینی ، بیر شیرین خاطیرینه اودار.  آدامی ایمان ، آرینی ، دومان یولا گتیرر.  آدامدان ائششک اولماسا ، ائششگین بیری یوزمین تومن اولار.  آدام بیلمیر هانسی سازووا ، اویناسین.  آدمین دینمزیندن قورخ.  آدامین دوستلوغو دار گونونده بیلینیر.  آدامین اؤز یاوان چؤره گی ، اؤزگه نین پیلوووندان یاخشی دیر.  آدام اؤز تانریسینا ، داش آتماز.  آدامین مین گؤزه للیگی اولونجا ، بیر شانسی اولسون.  آدامدا صفت لازم دی.  آدام اولماغینا ، چوخ قالیر.  آدام اودور ایلقاریننان دؤنمه یه.  آدام ایسته سه ، داغی داغی اؤسته قویار.  آدام گرک آرخاسیز اولمایا.  آدام اولمایان یئرده ، بیر آدام دیر.  آدام اؤز تای توشیله گزر.  آدام اؤله نه جه ، خام دی.  آدامی پالتاریله تانیمازلار.  آدام ، سؤزونو ، آداما دئیر.  آداما ، آداملیق لازیم دی.  آدام ، سؤزونو کیمه دئسین؟  آدامدا ، اینصاف لازم دی.  آدام غیرت ایشله در ، دگیرمانی سو.  آدامی دارا چکمزلر.  آدامی عملیله تانییارلار.  آدامی سؤزوندند توتارلار ، حئیوانی ، بوینوزوندان.  آدامین ، آدامی گرک.  آدامین ، آدی پیسلیگه چیخینجا ، جانی چیخسین.  آدامین ایاغیندان چکن چوخ اولار.  آدامین آخیر گونو خوش السون. [*]آدامین باشینا هرنه گلسه، دیلیندن گلر.[/LIST]
موضوعات مشابه:


text:
تئاتر یؤنتمنی دکتر ولی لطف دوخت ایله آپاردیغیم دانیشیق
دانیشیق آپاران: محمدعلی ارجمندی
تئاتر و درام فرانسا و یونان دیلی جه اویون معناسینی داشیییر. بو هنر بوتون اولوسلار آراسیندا ان اسکی چاغ لاردان اولسا بئله، علمی شکیلده ایلک اولاراق قدیم یونان دان باشلاییب. آنا یوردوموز آذربایجاندا دا تئاترین ایلک ایزینی میللادان اؤنجه گؤرمک اولار و بو بیزیم تاریخ، فولکلور و اسطوره لریمیزله سیخ باغلی دیر، ائله جه ده بونلارین ایزینی تاپیلمیش قدیم اثرلر و یا خود اورمیه نین گؤی تپه سی و قوبوستان کیمی داشلارین اوزرینده تاپماق اولار. سونرالار اسلام دؤورونده اؤزللیکله قیزیل باش صفوی لر زامانی تئاتر «تعزیه» چرچیوسینده اؤز حیاتینا داوام وئریر و قاجارلار حوکومتی زامانی اؤزللیکله هنر سئور ناصرالدین شاه واختی باشقا هنرلره تای تئاترین دا ان پارلاق زامانی گلیب چاتیر و بونو یقین دئمک اولار کی یئنی علمی شکیلده اولان تئاتر قاجارلار زامانی ایرانا ایلک اولاراق آذربایجان واسیطه سیله آیاق آچیر. . . . .


text:
AYDIN SÖZLER
غمله تک اؤلوب بیر نئچه آن اؤتاقدا قالدیم یازدیم سؤزومو غم ایله بیر بوجاقدا قالدیم بیربالیق اؤلوب دنیزده یئر تاپانمادیم هئچ تکلیقده گزیب خیرداجا بیر بولاقدا قالدیم عشق مجلیسینه قؤناق گئدیب باشدا اؤتوردوم باشدا اؤتوروب آمما یئنه آیاقدا قالدیم هر کسله دئدیم اوره ک سؤزوم،آمما نه فایدا؟ بیر پیس داد اؤلوب گئجه گونوز داماقدا قالدیم دونیا دؤلانیب مهریبان عشقین گؤزونه من گؤزیاشی اؤلوب آخدیم آما یاناقدا قالدیم اصغر رستم نژاد(آیدین)
غمله تک اؤلوب بیر نئچه آن اؤتاقدا قالدیم
یازدیم سؤزومو غم ایله بیر بوجاقدا قالدیم
بیربالیق اؤلوب دنیزده یئر تاپانمادیم هئچ
تکلیقده گزیب خیرداجا بیر بولاقدا قالدیم
عشق مجلیسینه قؤناق گئدیب باشدا اؤتوردوم
باشدا اؤتوروب آمما یئنه آیاقدا قالدیم
هر کسله دئدیم اوره ک سؤزوم،آمما نه فایدا؟
بیر پیس داد اؤلوب گئجه گونوز داماقدا قالدیم
دونیا دؤلانیب مهریبان عشقین گؤزونه من
گؤزیاشی اؤلوب آخدیم آما یاناقدا قالدیم
اصغر رستم نژاد(آیدین)


text:
تئاتر یؤنتمنی دکتر ولی لطف دوخت ایله آپاردیغیم دانیشیق
دانیشیق آپاران: محمدعلی ارجمندی
تئاتر و درام فرانسا و یونان دیلی جه اویون معناسینی داشیییر. بو هنر بوتون اولوسلار آراسیندا ان اسکی چاغ لاردان اولسا بئله، علمی شکیلده ایلک اولاراق قدیم یونان دان باشلاییب. آنا یوردوموز آذربایجاندا دا تئاترین ایلک ایزینی میللادان اؤنجه گؤرمک اولار و بو بیزیم تاریخ، فولکلور و اسطوره لریمیزله سیخ باغلی دیر، ائله جه ده بونلارین ایزینی تاپیلمیش قدیم اثرلر و یا خود اورمیه نین گؤی تپه سی و قوبوستان کیمی داشلارین اوزرینده تاپماق اولار. سونرالار اسلام دؤورونده اؤزللیکله قیزیل باش صفوی لر زامانی تئاتر «تعزیه» چرچیوسینده اؤز حیاتینا داوام وئریر و قاجارلار حوکومتی زامانی اؤزللیکله هنر سئور ناصرالدین شاه واختی باشقا هنرلره تای تئاترین دا ان پارلاق زامانی گلیب چاتیر و بونو یقین دئمک اولار کی یئنی علمی شکیلده اولان تئاتر قاجارلار زامانی ایرانا ایلک اولاراق آذربایجان واسیطه سیله آیاق آچیر.
1266 گونش ایلینده تبریزده ایجرا اولونان «اوتللو» آدلی تورکجه کمدی تئاتر ایران دا ایلک تئاتر ساییلیر. آذربایجان تئاتریندان صحبت گئدنده دان اولدوزو اوزئییر حاجی بیگلی و باشقالاری او جومله دن میرزا فتعلی آخوندزاده، میرزا جلیل ممدقلیزاده، بؤیوک خان نخجوانی، جبار باخچابان، نریمانوف، عبداللـه زاده، میر سیف الدین، محمدعلی رشدیه، و ... یانیندا، «صباحی» کیمی بیر اولدوزودا اونوتماق ممکن دئییل و یقین صمد صباحی نین دؤورونده گئدن ایشلر آذربایجان تئاترینین ان پارلاق صحیفه لریندن ساییلیر.
هر حالدا بوتون بو پارلاق کئچمیشه باخمایاراق ایندیلیکده آذربایجان تئاترینین دورومو مناسب دئییل و بو آدلارا لایق اولاراق انکشاف ائتمه ییب و دئمک اولار بو آرادا چوخ آز سایلی قوروپلار اولماسا بئله بو صنعتین باتیب گئتمه سی چوخ اوزاق دئییل. بو قوروپلاردان بیری اورمیه نین «آذربایجان» آدلی تئاتر قوروپودور کی ایران دا و قونشو اؤلکه لرده چئشیدلی افتخارلار یارادیب او جومله دن اوچ سنه تورکیه نین گریسون، تارسوس، و بولونجاک شهرلرینده مختلف اولوسلار آراسی بین الخالق تئاتر فستیوال لارینا قاتیلیب و هابئله کئچن ایل «سارای» اویونو ایله تهران دا قورولان 15 جی تئاتر فستیوالیندا افتخار یارادیب.
بو قوروپون ایران دا اولان باشقا آدلی تئاترلاریندان، فرهاد و شیرین، سازین نازی، قانلی سئوگی، تکه یه دایانیرام، خلقت و ... ایشاره ائتمک اولار.
آذربایجان قوروپونون اورمیه شهرینده «سارای» آدلی محتشم تئاترین آپاریلماسینا سبب فرصتدن استفاده ائدیب قوروپون یؤنتمنی و قوروجوسو دکتر ولی لطف دوخت جنابلاری ایله بیر قیسا دانیشیق آپارمیشام کی یئری گلمیشکن عزیز اوخوجولارا اتحاف اولونور.
ـ دکتر لطف دوخت هر ندن اؤنجه واختینیزی بیزیمله پایلاشدیغینیز اوچون اؤز تشکورومو بیلدیریرم، لوطفن ایلک سورو اولاراق بویورون تئاتر نده دیر و نییه تئاتر؟
تئاتر بشریتین معنوی حیاتین ایلک یارادیجیلیق و دوشونجه سینین توپلومدا یاییلماسیدیر، انسانین دوشونجه سینده، یاشامیندا، دونیا گؤروشونده، خیاللاریندا، حایات باخیشیندا تئاتر چوخ درین و آنلاملی و قاوراملی توپلومو انعکاس ائدیر. توپلومون سورونلارینین، دیلک آماللارینین دوشونجه سینین آیناسی و اسکی و یئنی حایاتینین قیریلمایان باغی دیر. تئاترین قونوسو انسان دیر. انسانین انسانلا و دوغال لا و کندیله دیالوگا گیرمه سینی، تارتیشماسینی ئ توپلومون خسته روحونو تداوی ائتمه سینی تشکیل ائدیر.
توپلومون سورونلارینین چؤزولمه سینه یاردیمجی اولور. تئاتر توپلومون کولتور قایناغی دیر بو اوزدن آوروپانین بویوک عالیمی اولان مارلونون دئدیینه گؤره: تئاتر سیز ملت کولتورسوزدور. بیزده تئاترین بو اؤنملی یئرین دوشونوب تئاترا باشلادیق. تئاترین اؤلکه لرین کولتورل گلیشینده بویوک رولو اولماغینی آنلاییب یوردوموزا و اولوسوموزا اولان آشیری سئوگی میزدن تئاتردا چالیشیریق و بو چالیشمامیزی خالقیمیزا سئوگی ایله سونوروق.
ـ آذربایجان تئاتری و سیزین قوروپون آماجی نه دیر؟ و نئچه ایلدیر بو یولدا چالیشیرسیز؟
آذربایجان تورک صانات قوروپو 20 سنه دیر خالقیمیزی دوشو نه رک اویونلارینین قونوسونو تاریخیمیزدن آلاراق بوتون اویونلارینی تاریخی اویون اولاراق سرگی له ییر. تاریخ، ادبیات و فولکلوروموزدان قایناقلانان تئاتر قونوسونو اولوسوموزدان و قهرمانلاریمیزدان گوج آلاراق تاریخه، اولایلارا، فولکلورا یئنی باخیشلا قونولارین زامان توزوندان چیخاردیب یئنی چاغدا یئنی دیلله سونور. یئنی چاغدا، یئنی دیلده، یئنی دوشونجه و یئنی صانات پروسئسلرینه باغلی یئنی تئاتریمیزی سرگی له ییر.
اویونلاریمیز یالنیز تورک دیلینده قونولو اولور. منیم دوشونجه ـ م ده تاریخیمیز بو گون بیزیم هامیمیزی دوزگون تئاتر افده ائتمه یه چاغیریر. بیزیم یئنی تئاتریمیز بو گون بو دورومدا بیزیم خالقیمیزا قارشی گؤره ویمیز و اینامیمیز و دوشونجه میز و شعوروموزا قوتسال و گؤره ویمیز چوخ آغیردیر. بیز چالیشیریق بو گؤره وی یئرینه گتیرک و اویونلاریمیزی صاف و تمیز دویغولاریمیزلا دوشونجه لی و کولتورلو مدنی خالقیمیزا سوناق. بیزیم اویونلار تاریخیمیزی جانلاندیران دردلریمیزی خالقیمیزا پایلاشان اویونلاردیر.
ـ یئنی اویونوز "سارای" اویونودور، سیزین یئنی باخیشینیز یئنی تئاترینیزدا خالقیمیزین هانسی دیلکلرینه تمثیل اولا بیلر؟
"سارای" اویونو منیم ایللر بویونجا دوشوندویوم آذربایجان قادینین اؤزگورلوک، وطن، دین و توپراق اوغروندا ساواشلاریندان و قوتسال موجادیله لریندن قایناقلانان بیر اویوندور. بو اویون بیزیم تاریخیمیزده ساواشان یورولمایان، بؤیوک، اؤنده ر قادینلارین مبارزه لرین تصویر ائدیر. آنا توپراق بویوک قهرمانلار، تومروس آنا! حکمدار، نیگار! چنلی بئلین یورولمایان ساواشچی سی ظلمه قارشی کوتله وی موجادیله لرین تمثیل جی سی زینب پاشا! اؤزگورلویون سولمایان بایراغی، آزادلیق نغمه سینی سس لندیرن، تئللی! عائله سین مشروطه انقلابی دئوریمینده، وطن و اولوس اوغروندا فدا ائدن و دئوریم یاراسین، کوماندانی ستارخاندان گیزله دن و اونون غملی گؤزلری قارشیندا جان وئرن و نهایت سریه! 45 مین وطن اوغروندا گئدن قوربانین، وطن ائولادینین قانلی بایراغین اؤزگورلوک روزگارلاریندا سس لندیرن و بیر آن سوسمایان و سارای! وطنین ان صادیق آراز کیمی تمیز و آرازا تای قان گؤز یاشلاری ... هانی بو ائلین ساراسی ... هانی ...
ـ ایندیلیکده غربی آذربایجانین، اؤزللیکله اورمونون تئاترینی نه دورومدا گؤرورسونوز؟ یوخسا ارشاد ـ ی اسلامی اداره سی و باشقا ارگان لاردان ساری سیزه یاردیم اولور؟
آچیق ـ آیدین بللی دیر کی یاخشی دئییل! اورمیه نین دورومودا او بیری شهرلره نسبت یاخشی دیر، سانکی اوستانین چوخلو شهرلرینده هئچ تئاتر قوروپو یوخدور. کئچن بیر ایکی ایلده دوروم بیر آز یاخشی لاشیب آما نه ایسه بوندان دا یاخشی اولماغی گرک دیر، باشقا ارگانلارا دا کی اشاره ائتدیز بو سون گونلرده اورمیه بلدیه سی بیزه یاردیمجی اولوب و بنرلری آسیب لار، ساغ اولسونلار.
ـ سیزجه ندن تئاتردان، کئچن عصرلره تای استقبال اولونمور بو نه یه قاییدیر؟ و ندن سینمایا تای قارشیلانمیر؟
باخین، تئاتری بیز دوز تانیمامیشیق یا تانیتدیرمامیشیق، تئاتر جانلی بیر هنر دیر کی اوندا سهو یئریمز و عینی حالدا تاماشاچی ایله اویونچونون ایرتباطی داها اوستون و احساسلی دیر، نییه کی اونو یاخیندان گؤروب دویوب حیس ائدیر. سانکی سینمادا بئله دئییل و یئرینه زامان و فرصت ایسته دییین قدر وار. سؤز بورادادیر، بیزیم تئاتریمیز یوز ایل بوندان قاباقکی تئاتریدیر و یاخشی اینکشاف ائتمه ییب و بو گون چئشیدلی سلیقه لرله اوز به اوز اولا بیلمیر، یوخسا چوخلو اؤلکه لرده، آوروپادا تئاتر دونن کی تاماشاچی لارین ساخلامقلا برابر حتی آرتیریب.
ـ تئاتر هنر دیر یوخسا ایش؟
بیرینجی سئویه ده هنر ساییلیر، تئاتر دا سنین اوزون، گؤزون، قاشین یالان دانیشا بیلمز و هنردن ساوایی بیر هئچ نه اولا بیلمز و عینی حالدا اونو باشقا طرزله ایفا ائتمک اولماز.
ـ سون سؤز:
چوخ ساغ اولون، یئری گلمیشکن منده اؤز منت دارلیغیمی خالقیمیزا بیلدیریرم.
محمدعلی ارجمندی ـ آغری 114


text:
یاشاسین منیم تورک انا دیلیم
چوخ گوزل دی بو لاله پارک
آ قارتال بورانو هاواقت جوریبلار؟چوخ کیلاس بییر دی
بو 19 ژانویه جریانی نئمندی؟تورک ازریلر گونو
گئرک بیز تورکلر اوز انادیلیمیزی چوخ گورویاخ
بیر طرفدنده اقتصادی وضعیتیمیزی اپاراق قاباغی.ایقتیصاد چوخ موهوم بیر مسئله قارتال
چوخ ساغول تورک یازدیغوا گوره
تبریز قارتال : ساغولون تشکور...
لاله پارک روشدینین قاباغیندا کوی فرشته واقع اولوپ و بیر ایله یاخوندی ایفتیتاحه امما هتلی قالیر هله...
آذریلر گؤنه یاخشی پیشنهاده اردبیلیلن امام جمعهسی وئریپ و کؤپیولی روسلار حمله ائلیینده 2نفر ته جانینا ارس مقاومت ائلیدییلر که شهادته ناییل اولودلار...
بیز گئلک باهملیغا اردبیل اورمو زنگان و تبریز اؤلکمیزه آباد ائلییاخ و بیر بیریمزین دایاخ اولاخ و تورک آنا دیلی فرهنگستان و مدرسلرین شهرلریمیزده داییر ائلییاخ...
یاشا ایرادت...


text:
آذربایجان جومهوریسی
Bu məqalənin azərbaycan dili əlifbasının latın qrafikası ilə qarşılığı vardır. Bax: Azərbaycan
آذربایجان جومهوریسی یا دا آذربایجان رسپوبلیکاسی قافقازدا بؤیوک بیر حیصه سی جنوب-غربی آسیا، شیمالدا کیچیک بیر حیصه سی ایله اوروپایا داخیل اولان و خزر دنیزینه ساحیللی اولان دولت.
اراضی[redaktə]
آذربایجان جومهوریسینین اراضی ۸۶.۶ مین کیلومتر مربع (۱۱.۵% مئشه لر ، ۱.۶% سو حوضه لری، ۵۰.۰% بجریلن تورپاقلار) تشکیل ادیر.
بو اولکه 39° 24', 41° 54' قوزئی ائنلملرینده و 44° 46', 50° 45' دوغو بویلاملاریندا و باکی 40° پارالل اوزرینده دیر.
گونئدن ایران لا ۷۶۵ کیلومتر و تورکیه ایله ۱۵ کیلومتر ، قوزئیدن روسیه ایله ۳۹۰ کیلومتر، قوزئی باتیدان گورجوستان ایله ۴۸۰ کیلومتر، باتی دان ارمنیستان ایله ۱۰۰۷ کیلومتر هم سرحددیر. ساحیل خطینین اوزونلوقو ۷۱۳ کیلومتر، باکی دان شیمال قطب قدر اولان مسافت ۵۵۵۰ کیلومتر. استوا یا قدر اولان مسافه هیسه ۴۴۴۰ کیلومتردیر.
آذربایجان رسپوبلیکاسی گونئی قافقازین دوغو حیسسه سینده، خزر دنیزین ساحیلینده یرلشیر و ساحه سی ۸۶.۶ مین کیلومتر دیر.
اهالی[redaktə]
آذربایجان قافقازدا و ایرانین قوزئیینده واقع اولان بویوک بیر بولگه دیر. آراز چایی بو منطقه نی ایکی قیسمته بولور.
آذربایجانین شیمال قیسمت لری قافقاز داغلارینین جنوب قیسمت لریندهن باشلایاراق شرقده خزر دنیزیله کنارلاشیر و جنوبی سرحدلری ایراندا همدان بولگه سینی شامیل اولور. آذربایجانین باتی حودودلاری ترکیه جمهوریتی ایله ایله قونشولوق ادیر.
شیمال دا آذربایجان رسپوبلیکاسی بیر موستقل جومهورو نیظامی له دولانیر، گونئی آذربایجان حیسسه سی نئچه ایالته بولونوب و ایران اسلام جومهوریتینین ترکیبینده یئر آلیب. اراضی و اهالی ساینین باخیمیندان گونئی آذربایجان قوزای حیسه سیندن بویوک سایلیر.
آذربایجان دا یاشایان اکثر اهالی تورك دورلر و آذربایجان تورکجه سینده دانیشیرلار.
شکیللر[redaktə]
Koordinat: 40° 6' Şm, 47° 19' Şq


text:
باش تاجیم ، آ ل یاناغیم ، تئل داراغیم ، داغلی آرازیم
سازی قان یا شلی آرازیم
منله اوز خیردا بالان تک نه و وقارلا باریشیب سان
سیرر آچان کورله اوتایدا قاریشیب سان
قوجالارکن یاریشیب سان
دیلدن ایلقار آلالی دردی قلم قا شا د ئیرسن
هله قان گؤزله سورون ، بیرگون آل – الوندا گئیرسن !
دالغادان توتما یئیرسن
********
گؤزلرینده حورولار گؤزلری تک خوش گئجه لرده
نه قارا سورمه لرین وار
او آغیر سئللری ، ائل گورمه ده توفانلی سفرده
اوره ییی اوزمه لرین وار
قوی گؤزون یانسادا یانسین
آی اولوب باتسادا باتسین
گله جک کورپه لرین وار
قوی وطن داشلارین اولسون دره لرده ، هامی قانسین
ایشلرینده هله لروار
سود امرلرله یازین چاغی بویوک دایه لرین وار
بالالار آنلایاراق ، الده نه چوخ خامه لرین وار
گون کیمی سایه لرین وار


text:
آناديلي بايرامي اويونلاري
دوكتور جئري
21 فوريه، (2 اسفند) اولوسلار آراسي آناديلي بايرامي دير. بوتون بايراملاردا اولدوغو كيمي ، آنا ديلي بايرامي نين دا اؤزنه اؤزگو اويونلاري واردير. بو اويونلار چوخراق شهر و كندلرين كوچه – خيابانلاريندا اوينانير. بو اويونلاردان : باتوم اويونو، سو فيشقيرما اويونو(سو آيدينليق سيمگه سي دير) ، قووالا- قاچدي اويونو، اوچدو- اوچدو اويونو، كار- كور اولما اويونو، لال اويونو، اؤيرنجي- پوليس اويونو و نئچه نئچه آيريسيني آد آپارماق اولار. آنا ديلي بايرامي اويونلاري، رسمي ديللري بيريجيك اولان چوخ اولوسلو اؤلكه لرده سيجاق قارشيلانير.
آنا ديلي بايرامي نين گليب چاتماسيني قوتلاياراق سيزلري، اؤزليك له گول بالالاريميزي ائو- اوخولدا اوينانا بيله جك " اوچدو، اوچدو " اويونو ايله تانيش ائديرم. بو اويوندا، ديلي رسمي لر اويون چيخارتماسالار اولدوقجا اگلنجه لي بير اويونا تانيق اولاجاقسينيز.
- اوچدو، اوچدو، كيتاب اوچدو!
- اوچدو!
- اوچدو، اوچدو، اوخول اوچدو!
- اوچدو!
- اوچدو، اوچدو، موسيقي اوچدو!
- اوچدو!
- اوچدو، اوچدو، سينما اوچدو!
- اوچدو!
- اوچدو، اوچدو ، تياتر اوچدو!
- اوچدو!
- اوچدو، اوچدو، آنا ديلي اوچدو!
- اوچدو!
- آناديلي اوچماز فاشيست، سن ياندين ؛ چيخ قيراغا....
- اوچدو، اوچدو.....
بؤلوم لر: ساتيريك يازيلار


text:
یاشاییش:
1298 جو هیجری شمسی ایلی اؤزو دئمیشکن بیر روحانی عاییله ده پاییز گونلری نین
بیری سینده اهرین بئش کیلومترلییینده یئرله شن آی پیرزن کندینده دونیایا گؤز آچیب،
قاراداغین بؤیوک عالیمی "شیخ الاسلام" میرزا جعفر عابباس باریزین آتاسی
نین آدی دیر.
ایلک گونلر «مهجور» آدیلا و سونرالار « بارز » تخللوصونو اؤزونه سئچیر. و 16
یاشیندا بیرینجی شعرین یازیر.
نئجه شاعیر
اولدوغو:
اؤزو شاعیر اولماغینی بیر جان
یاندیران داستانی سبب بیلیر.
«آتامین عمواوغلانلاریندان بیریسی ایکینجی دونیا دؤیوشوندن سونرا گنجه دن
ایرانا گلمک زوروندا قالدی.او اؤزیلن ایکی قیز گتیرمیشدی،اونلار جولفادان تبریزه
گلیب، بیزده بو خبری ائشیدن چاغی رحمتلیک آتام و بویؤک قارداشیم اونلاری قوناق
گتیرمک اوچون تبریزه ساری یولا دوشدوک.او قیزلارین بیریسی 9 یاشیندا،او بیریسی 7
یاشیندا ایدی.ایلک گؤروشدهبو دوققوز یاشیندا یزین عشقی و محبتی منی مفتون ائله ییب
جانیما بیر یانار اود سالدی.ایندی ده آلوولاری اورییمده گؤرسهنیر.منیم او زامان 14
یاشیم واریدی،من اونا بیر اورک وئررکن، او منه مین اورک وئردی،محبت هر ایکی طرفدن
گوجلویدی،من اونونلا ائولنمک ایسته ییردیم آمما منیم آداملاریم بو ایشله راضی
لاشمادیلار، بئله سی بیر یانار اورک له بئش ایلدن آرتیق ،عؤمرومون گنج چاغلارین
کئچیردیم.او یادلاردا قالان ایللرده من بئله بیر گوجلو عشقیلن شاعیر اولدوم.»
باریز سونرالار عم قیزی سیلا ائولنیر کی اوندان بیر قیز وبیر اغلو اولاندان سونرا
دونیاسین دئییشیر.یئنیدن باریز ،فاطیمه آذر ایله ائولنیر .بو وصلتدن باریزین آلتی اوغول واوچ ققیزی اولور.قیام اسلامی ،مسعود اسلامی و بابک اسلامی
باریزین شاعیر اوغلانلارینین آدیدیر.
باریز اؤنجه مالاریا اداره سینده ایشلرمیش.1340-دن 1370-جی ایله ده آموزش و پرورش
اداره سینده یئنی یئتمه لره اؤیرتمن اولوب 1370-جی ایل بازنشست اولور.
اوستاد باریز 1390 -جی ایلین آبان (قیروو آیی)نین 24 ده دونیاسین دییشیب بیر
مللتی و بیر آذربایجانی اؤز یوخلوقوندا یاسلی قویدو.
یولو
گئدرگینلی اولسون
یازینین قالدیقین،یازینین آردیندا گؤرون.
بؤلوم لر: عابباس باریز
, یاسلی ساوالان
یازینین آردی


text:
Apple iPhone 5S و HTC One Maxکیمی تئلئفونلاردا بیلدیینیز کیمی بارماق ایزی اوخوجو دونانیملاری وار. بونا گؤره Diamond Fortress Technologiesطرفیندن آندروید ۴.۰ و اوندان یوخاری عملیات سیستئملی مودئللر اوچون حاضرلانان ICE Unlock ، کامئرا اوزریندن دیگر تئلئفونلارا دا بارماق ایزی اوخوما قابلیتی قاتیر. ساده بیر اینتئرفئیس ایله گلن ICE Unlock ، آندروید تئلئفونلارین آرخا کامئرالارینا معین بیر مسافیله (۷-۱۳سانت آراسی) ... دوامی نی اوخو »
قونون آرشیوی: جئب تئلفونو و تبلتفید آبونه لیگی<
-
فیسبووک و تویترده اؤز کاریکاتورونوزو اولوشدورون!
فیسبووک و تویتر ایستیفادچیلرینده بیتستریپس ماراغی باشلادی ایستیفادچیلرین اؤز کاریکاتورلارینی یار...
-
Fast & Furious6گئیمی،آندروید ایشلتیم سیستئمینه یایینلاندی
Fast & Furious6 گئیمی،بو آد دا بیر اکشن فیلمین اوزهریندن، ترسیم اولونوب و ایندیلیک، آندروید ای...
-
آیفون موبایلینا، بارماق ایز اوخویوجوسو، اکلهنهجک!
آیفونون یئنی نسیللرینده، بارماق ایز اوخویوجوسون(اسکنر اثر انگشت) اکلهنمهیین سؤزصوحبتی یایینلانیب...
-
آندروید جئب تئلئفونلار اوچون Tiraxtor اویغولاماسی (یئنی وئرژن)
آندروید جئب تئلئفونلاری اوچون حاضیرلانان Tiraxtor اویغولاماسینین یئنی وئرژنی یایلدی بو اویغولامایا ب...
-
جئب تئلئفونلارین ائکرانی اگیلهجک
«سامسونگ» شیرکتی اگیلهن OLED ائکرانلا قوراشدیریلان ایلک «آندروید» عاغیللی جئب تئلئفونو اعلان ائدی...
-
Samsung Galaxy S3،یاتاقیئرینده پارتلادی!
کئچن گئجه بیر قورخونج اولایین اوز وئرمهیی، هامینین باخیشلارینی، اسمارت فونلارین گوونلیگینه(امنی...
-
iOS7 : اپل، iOSی باشدان آشاغی ده گیشیر
اپل، iOS7 ایله بیزلره تام فرقلی بیر iOS تقدیم ائتمهیه حاضرلانیر. یاخشی OS7i حاقیندا نه بیلیریک؟ ...
-
سیم کیلیدی سونوندا تاریخ اولور!
بیلگی تئکنولوژیلر قورولو، بیر چوخ جئب تئلئفونو ایستیفادهچیسینی سینیر ائدن اویغولامایی بیتیردی! ب...
-
جئب تئلفونونو بیر نئچه ثانییهده شارژ ائده بیلهن جهاز ایختیراع اولوندو!
جئب تئلفونو بیر نئچه ثانییهده شارژ اولدوغو گونلر، بو مؤحتشهم ایختراع سایهسینده چوخ یاخین اولا بی...
-
گالاکسی س۴ ایله ساغلام یاشاما آددیم آتین!
گالاکسی س۴ ایله بیرلیکده گلن ” S Health” خصوصیتی، سیزه داها ساغلام و فورمدا بیر یاشام ...
۵گ تکنولوژیسی یولدا
۵گ حیاتا گئچدیگینده ۴گیه گؤره ۱۰۰۰ دفعه داها سرعتلی بیلگی آلیش وئریشی ائدیلهبیلهجک دونیادا بیر چوخ اؤلکه ۴گ تکنولوژیسینه یئنی گئچمیشکن، گونئی کره، ۵گیه حاضرلانیر. گونئی کره حکومتی، ۵گ کابلسیز ایلهدیشیم سیستمی اوزرینه حاضرلیقلارینی بیر فورومدا دویوردو. ۵گ تکنولوژیسی نهلر وعد ائدیر؟ ۵گ حیاتا گئچدیگینده ۴گیه گؤره ۱۰۰۰ دفعه داها سرعتلی بیلگی آلیش وئریشی ائدیلهبیلهجک. یوکسک چؤزونورلوکلو (اچ.دی) فیلملر ثانیهلر ... دوامی نی اوخو »
فیسبووک و تویترده اؤز کاریکاتورونوزو اولوشدورون!
فیسبووک و تویتر ایستیفادچیلرینده بیتستریپس ماراغی باشلادی ایستیفادچیلرین اؤز کاریکاتورلارینی یاراتمالارینا ایمکان وئرن بیتستریپس اصلینده ساده بیر تلفن اویقولاماسی . آندروید و آی.او.اس پلاتفورملاریندا ایستیفادچیلره پولسوز اولاراق سونولان اویقولاما ایله ایستیفادچیلر سانال پروفیل فوتوگرافی اولوشدورابیلیرلر. اؤرنگین ایستیفادچی کاریکاتورلارینین ساچ رنگینی، ساچ ایستیلینی، گؤز رنگینی، دری رنگینی، چنه قورولوشونو و بونون کیمی بیر چوخ آیرینتینی تعیین ائدهبیلیر. بو دا ایستیفادچیلرین اؤز ... دوامی نی اوخو »
اینستاگرما یئنی خصوصیتلر گلیر
فوتوشکیل و قیسا ویدئو پایلاشما تطبیقینه خصوصی مساژلاشما خصوصیتینین اکلنهجگی، ایستیفادهچیلرین قارشیلیقلی و یا قروپ اولاراق مساژلاشابیلهجگی ادعا ائدیلیر گؤرسل ایرتیباط قورماسی اینستاگرما یئنی خصوصیتلر گلیر. ادعالارا گؤره، اینستاگرمین بیر سونراکی سالدیرینی مساژلاشما اولاجاق. شیرکته یاخین قایناقلارین وئردیگی معلوماتا گؤره، فوتوشکیل و قیسا ویدئو پایلاشما تطبیقینه خصوصی مساژلاشما خصوصیتینین اکلنهجگی، ایستیفادهچیلرین قارشیلیقلی و یا قروپ اولاراق مساژلاشابیلهجگی ادعا ائدیلیر. هله ... دوامی نی اوخو »
آندروید تئلئفونلاردا WiFi سرعتینی آرتیران اویغولامالار
آندروید عقللی تئلئفونونوزون اینتئرنئت سرعتینی آرتیرماق ایستییرسینیزسه بو اویغولامالار ۲۰ فایز سورعتلهندیریر. Google Play Store-دا دیگر آندروید مارکئتلرینه گؤره داها بویوکدور و اوندا ۷۰۰ میندن چوخ ماراقلی اویغولامالار تاپماق مومکوندور. بو اویغولامالاردان بیری ده WiFi ایله اینتئرنئته باغلانمیش آندروید تئلئفونلاردا WiFi سرعتینی ۲۰ فایز آرتیران پروقراملاردیر. Google Play Store-دا اولان یئندیرمه سورونویلا(مشکلی) اوز به اوز اولمادان و هئچ بیر چتینلیک چکمدن ... دوامی نی اوخو »
جئب تئلئفونلارین ائکرانی اگیلهجک
«سامسونگ» شیرکتی اگیلهن OLED ائکرانلا قوراشدیریلان ایلک «آندروید» عاغیللی جئب تئلئفونو اعلان ائدیلهجیی تاریخی آچیقلاییب. ساتیش ایستراتئژیسی اوزره شیرکتین یؤنهتیجیسی دئییب کی، بوکوک ائکرانلی جیهاز اوکتبردا تقدیم ائدیلهجک. بو یئنی جئب تئلئفون جنوبی کره ده اورهتیلهجک. ائلاستیک OLED ائکرانلار مایع کریستال ائکرانلارلا گؤره داها پارلاقدیر و آیریجا ایشیقلاندیرمایا احتیاج یوخدور. سؤزسوز کی سؤزو گئدهن بو عاغیللی جئب تئلئفون تامامیله ائلاستیک اولمایاجاق: باتری و ائلئکترونیک ... دوامی نی اوخو »
آندروید جئب تئلئفونلار اوچون Tiraxtor اویغولاماسی (یئنی وئرژن)
آندروید جئب تئلئفونلاری اوچون حاضیرلانان Tiraxtor اویغولاماسینین یئنی وئرژنی یایلدی بو اویغولامایا بیر سیرا یئنی ایمکانلار ایضافهلنیبدیر او جوملهدن : - بوتون اوینجولارین آدلاری و شکیللری - فنی کادرین آدلاری و شکیللری - جانلی اولاراق اویونلارین سونوجو - ایران لیگینین جدولی - اویونلارین بیلطلرینین اینترنتدن ساتیشی - کئچمیشدکی اویونلارین سونوجو - تیراختور تاخیمینین قدیم شکیللری دوامی نی اوخو »
Asistan B – تورکجه آندروید یاردیمجینیز
بو اویغولاما ایله آلیشیق اولمادیغینیز بیر عقللی جئب تئلئفونو تجروبه ائدین! تئلئفونونوزو یئنیدن سئودیرهجک اولان Asistan B، سیزه تام فرقلی بیر آندروید تجروبهسینی وعد ائدیر. اویغولاما سایهسینده، یالنیز تئلئفونونوزلا دانیشاراق، جیهازینیزی ایداره ائده بیلجکسینیز. بیر معنادا عقللی تئلئفونونوز سیزین اوچون هر شئیی ائدن بیر یاردیمجی اولاجاق. Asistan Bین تمل خصوصیتلری هلهلیک بئله سیرالانیر: - آلارم قورما - تاریخ و ساعت سورغولاما ... دوامی نی اوخو »
iOS قوللانیجیلاری WhatsApp اوچون پول اؤدیهجک
مشهور مئساژلاشما اویغولاماسیندان گلن خبر، iOS قوللانیجیلارینه کیچیک بیر شوک یاشاداجاق! WhatsAppدان iOS قوللانیجیلارینا پیس خبر وار. مشهور آنیندا مئساژلاشما پروقرامینین گئتدیکجه قوللانیجیلارینین سایی آرتدیقجا، اویغولامانین اینکیشاف ائتدیریجیلریده اوزون مدت دیر کی “پول قازانما” مدلی اوزرینده فیکیرلرشیردیلر. سونوندا آختاریلان مدلین تاپیلدیغی آیدین اولودو. بو گون آچیقلانانلارا گؤره اپل جیهاز قوللانیجیلاری WhatsApp اویغولاماسینی قوللانا بیلمک اوچون ایللیک ۰،۹۹ دولارلیق بیر اؤدنیش ... دوامی نی اوخو »
جئب تلفنونو باتریسینین قوروما یوللاری!
جئب تلفنونو باترینیز بیر نئچه آیدا دمیر-دومور اولسون ایستهمیرسینیزسه، بونلارا دقت یئتیرمهنیز شرطدیر! جئبلریمیزده داشیدیغیمیز عقللی تلفن لار، هر مؤوضوعدا بیزه کؤمکچی اولا بیلهن کیچیک بیلگی سایار کیمیدیلر. آنجاق بؤیوک ائکران و گوجلو موبایل پروسئسسورلارینی بیر آرایا گتیرهن بو جیهازلار، باتری توکهتیمی مؤوضوعسوندا هئچ ده توتوملو دئییللر. باتریسی دییشدیریله بیلهن جئبلرین هر کئچهن گون آزالدیغینی دا حسابا قاتارساق، یاری یولدا ... دوامی نی اوخو »


text:
مسائل و اخبار آموزشی، پژوهشی و دانشجوئی
مونت آلبرت دبستانی اوتورماغا و آیاق اوستونده دورماغا تنظیملنه بیلن میزلره تجهیز اولوب. بو تایسیز اقدام، قلب و دیابت محققلرینین تحقیقلرینین بیر بؤلومو کیمی اولوب.
بو میزلر، ایکی آی اوّل کلاسا گتیریلیب و اوشاقلارین چوخو بو فرصتدن آیاق اوستونده دورماق اوچون استفاده ائلهییبلر.
آیاق اوستونده دورماغی سئچن اوشاقلار، عالملر تیمی طرفیندن گؤز آلتینا آلینیبلار. اونلار بونون دالیسینجادیلار کی بیلسینلر آیاق اوسته دورماق ساغلاملیق، اندام تناسبی و حافظهده تأثیری وار یا یوخ.
هابئله اوشاقلارین نه قدر آیاق اوستونده دوردوقلارینی و نه قدر اوتوردوقلارینی اؤلچمک اوچون بیر سئری دستگاهلار دا قوشولوب.
اوّلکی تحقیقلر گؤستریر کی اوشاقلار مدرسهدهکی وقتلرینین اوچده ایکیسینی اوتوراراق کئچیریرلر. بو دا اونلارین اورک-دامار ناخوشلوقلارینا مبتلا اولماقلارینا گتیریب چیخارا بیلر.
اوشاقلار آیاق اوستونده دوراندا داها چوخ عضله فعال اولوب قانین بدنه چاتماسی داها راحت اولوب یورقونلوق آزالیر. اوشاقلارا دوزگون و ساغلام رفتارلاری اؤیرتمک باعث اولار بؤیوگنده ده همان رفتارلاری ادامه وئرسینلر.
مدرسه مدیرینین دئدیگینه گؤره، ایندیهدک اوشاقلار، والدین و معلملر بو ایشدن استقبال ائدیبلر.


text:
بۇرا نئینوادی زینب، بۇ مکان نواسیز اوْلماز
آدێ کربلا اوْلان یئر، بیلیرهم بلاسیز اوْلماز
بــۇ بـلا چـؤلــۆ، حسینــه ابــدی وطـنــدی زیـنـب
آغاران ساچۇن بۇ چؤلده، من اۆچۆن کفندی زینب
سجدهگاه-ی-عئشقه سالدۇن، قانلێ جانـمازی قارداش
نـه بـابـام قێلێـب، نـه جددیم، سن قێلان نمازی قارداش
گؤز تیکیبدیر سنه قارداش، دم-ی-خنجر ده باشێـم
تئــز یئتیــش دادیمـه قــوْیما، قالا اللـــهرده باشێم
قـوْی ائـدیـم نظـر دوْیـۇنجا، بئله مه جماله قارداش
اوْخۇیۇم «و اِن یَکاد»ی، سوْرا گئت جیداله قارداش
بالام اوْخلانێب، الیمده سپه-ی-ظلامه یا ربّ
نـه یـۆزیلـه بــۇ بـالانێ، آپـارێم خییامـه یا ربّ
قـوْیـارام مـزاره اصغـر سنــی تا قییامت اوْلسۇن
بوْغازۇن بیچیلدی باری، بدنون سلامت اوْلسۇن
اوْد یاپێشدێ سینهمه، لبلروندان اصغریم
بوْشلا دؤشلهریم، اؤپۆم اللروندان اصغریم
ای غۆنچه دهن لایلای، پئکانی امهن لایلای
قبری ننـهدهن گیـزلیـن، قوْنداغـێ کفن لایلای
سن آت اۆسته پای-ی-پییاده من
نــه قــدهر قـاچێـم دایـانێــم بـابـا
سنـی عمّهمیـن جانـی بیر دایان
بــاشــۇوا گلیــم دوْلانێــم بــابــا
قێزێم ایستیرهم سیزی ترک ائدهم
سفر اۆسته آغلاما قوْی گئدیم
منی چوْخ یۇباتما گرهک گئدهم
سفر اۆسته آغلاما قوْی گئدیم
اؤلۆب اکبریـم آمـانـدێر، بابـا کارزاره گئتمـه
منی باشۇوا دوْلاندێر، اؤلۆرهم کناره گئتمه
ای خاندان-ی-عیصمته، زهرای ثانی زینبیم
آخر وداعیمدیر چاغێر، آل-ی-عبانی زینبیم
سرعتله اوْلما عازم-ی-مئیدان حسینیم صبر ائله
جانیم گئدهن یوْللارۇوا، قۇربان حسینیم صبر ائله
اکبریم گلینجه اؤلسهم دفنیمی یۇباندێر عمّه
نعشیمی آلێب ال اۆسته، باشێنه دوْلاندێر عمّه
گئتـدون بـابـا اومـمیدیـلـه قـارداش دالـسێـجـا
تؤکدۆم من اۆرهک قانێنێ، گؤز یاش دالسێجـا
گئتدی عمون سکینه جان، قانه بوْیاندێ گلمهدی
وئردیگی اؤز سۇ قولونا، سندهن اۇتاندێ گلمهدی
قوْشۇن خئیمییه دوْلدۇ گرهک نئیلییه زینب
قاچێر تلّیده دردین حسینه دییه زینب


text:
سال سوم شماره ی 98
قونسور افسانه لری (11)
هؤروکلو قیز
قدیم زامانلارین بیرینده اوزاق بیر شهرده گؤزَل بیر قیز یاشاییرمیش. بو قیزین اوزون و قشنگ هؤروکلری اُونا سانسیز حسابسیز گؤزل لیک وئریب اُونو قیرخ تئللی قیزا مشهور ائدیب میش. قیرخ تئللی قیز یوخسول بیر عایله دن اُولدوغونا گورا، آتاسی اُونا ایجازه وئرمیرمیش قیزی باشقا بیر عایله نین یعنی اربابین اوغلو ایله ائولنسین. دئمَک اُو زامان هرکس اؤز بابی ایله ائولنیرمیش. قیرخ تئللی قیز یوخسول عایله دن اُولماغینا باحمیاراق شهرین دارغاسی نین اوغلونا عاشیق اُولوب اُونا علاقه، مهر و محبت بسله ییب میش. دارغانین اوغلودا قیرخ تئللی قیزا عاشیق اُولوب میش. قیزلا - اوغلان، بیری یوخسول اُو بیریسی ارباب عایله دن اولدوقلارینا خاتیر ائلیه بیلمیرمیشلر بیر بیرلری ایله ائولنسین لر.
سیزه دئییم دیودن. دیو بیر طرفدن قیرخ تئللی قیز ایله دارغانین اوغلونون بیربیرلرینه سئویشمه سینی بیلیب اُونلارا قیسقانیر باشقا بیر طرفدنده، سن دئمه گیزلینجه سینه قیرخ تئللی قیزا عاشیق اُولوب میش.دیو دارغانین اُوغلونو آرادان آپارماق ایچون دفعه لر ایله اوغلانا سیفاریش یوللایب دئییر کی: قیرخ تئللی قیزدان اَلدن چَکسین. یوخسا دیوین اَلینده اؤله جَکدیر.
بیر گون قیرخ تئللی قیز تک و تنها ائوده ایمیش ننه سی تاپشیردیقی ایشلری گؤرورمیش. دیو ایی جَکیب ائوه گلیر و قیرخ تئللی قیزی اُوغورلاییب آپاریر چوخ اوزاق لیقلارا. دارغانین اُوغلو بو ایشدن خبردار اُولوب بیلیر کی قیرخ تئللی قیز شهرده یوخدور. هر کیمدن سُوروشور کی قیرخ تئللی قیزدان نه خبر؟ هئچ کیمسه بیر خبر وئره بیلمیر. نیهایت کاشیف عمله گلیر کی قیرخ تئللی قیز ایتیب دیر. اُوغلان چوخلو دونوخا گئتدیکدن سونرا باشا دوشور کی قیزی دیو اُوغورلاییب دیر. اوغلان، دیوی چاغیریتدیریب اُونا دئییر کی: قیرخ تئللی قیزی اُوغورلاییب هارایا آپاریب دیر! تئز اُونو یئرینی دئیسن؟ دیو یالانجاسینا اُوغلانا دئییر کی: اُونون قیرخ تئللی قیزدان هئچ خبری یوخدور. اوغلان یئنه ده دیوه ایصرار ائدیب قیزین یئرینی سُوروشور. نیهایت دیو قیزین باشینا نه گلدیگینی بیر به بیر دئییر.
بئله اُولدوقدا، دیو دارغانین اُوغلونو موباریزه یه چاغیریب اُونا دئییر کی: اگر منله موباریزه آپاریب منه ظفر قازانسان، من ایسه قیرخ تئللی قیزین یئرینی سنه دییه جَگم. دارغانین اُوغلو، دیوین شرطینی قبول ائدیب اُونونلا موباریزه یه باشلاییر. اُوغلان دیوله موباریزه ده اُونا ظفر قازانیر.دیوین اوغلانین قاباغیندا دیز چؤکمه سینه باخمیاراق، اوغلانا قیزین یئرینی دئمه ییر. اوغلان حیرصلنیر کی دیوی اؤلدورسون. آنجاق بیر آز فیکیرلشدیکدن سونرا گؤرور اگر دیوی اؤلدورسه قیزین یئرینی اُونا دییَن اُولمایاجاق دیر. اون ایچون دیوین اؤلدورمه سیندن واز کئچیر.اوغلان قرارا گلیر کی هر آن دیوی گؤردوکده اُونونلا دوستلوق ائدسین بلکه قیزین یئرینی اُوندان اؤیرَنه بیلسین. ائله ده ائدیر. اوغلان هر دفعه دیوی گؤرنده اوُنا التیماس ائدیب اوندان ایسته ییر کی لوطف ائدیب قیزین یئرینی اُونا دئیسین.
گونلرین بیر گونو بیر چوبان، دارغانین اُوغلونون حضورونا گلیب اُونا دئییر کی: بو گون قُویونلاری اُوتارماق ایچون اؤروشه آپارمیشیدیم. ایت سوروده های کوی سالماغا باشلادی. من های کویه طرف گئتدیم کی بیلَیب گؤره م نه اُولوبدیر. بؤیوک بیر داشا راست گلدیم. بئله نظره گلیردی کی داشین آلتیندا بیر قویو وار دیر. قویونون ایچیندن حَزین حَزین اینسان سسی گلیردی. من ایسه چوبانلاری چاغیریب، سعی ائله دیم اُونلارین واسیطه سیله اُو بؤیوک داشی قویونون اوستوندن گؤتوروب بیلَک قویودا نه واردیر آنجاق تأسف اولسون کی داش بؤیوک اُولدوغونا گُورا اُونا گوجوموز چاتمادی.
دارغانین اُوغلو بو حادیثه نی ائشیدجَک تئز یُولا دوشوب گئدیر چوبان دییَن طرفه. اُوغلان تام قودرتله داشی قویونون اوستوندن گؤتورور. بعلی. دارغانین اُوغلونون حدسی دوز ایمیش. قیز دیو قُویدوغو بؤیوک داشین آلتینداکی قویودا ایمیش. دارغانین اُوغلو گؤرور: دیو هؤروکلو قیزی اذیت ائدیر. اوغلان دیوی سَسله ییب اُونا دئییر: ایندی ایسه من سَنین له اؤلوم دیریم موباریزسی آپارماغا جاضیرام. اُونلار بیربیرلری ایله موباریزه آپاریرلار. نیهایت اُوغلان دیوی اؤلدوروب و قیزی اُونون اَلیندن آزاد ائدیب، قیزلا ائولنیر.
یالانچی یولداشلار
یولداشین بیری دئییر: بیزده بیر میس قازان واردیر، اونو دوزلدَنده اوچ مین دَنه میسگر چَکیش ویریرمیش هئچ بیری اُو بیریسی نین سسینی ائشیدمیرمیش.
یولداشین اوبیریسی دئییر: بیزده بیر قاشیق واردیر، گون چوخ ایستی اُولاندا دَدَم اُو قاشیقلا گونو باشیمیزین اوستوندن اُویان بویانا چَکیر تا ایستی بیزی اینجیتمه سین.
یولداشین بیری دئییر: بیزده بیر تندیر واردیر، دونیانین آغاجین، اُوتون، کَرمه - یاپپاسین اُونون ایچینه تؤکسون تندیرین بیر بوجاغیندا قالیب یاریم گون چتین تندیری یاندیرار.
یولداشین اوبیریسی دئییر: بیزده بیر اینَک واردیر، ایکی قولاغلاری نین آراسی گون باتانلا گون چیخان قدر دیر.
یولداشین بیری دئییر: بیزده بیر تُووله واردیر تَزه دوغولان مال دآوار تُووله نین بو باشیندان اُوباشینا گئدینجَک قوجالیب اُؤلور.
یولداشین اوبیریسی دئییر: بیزده بیر آت واردیر، کیشینیه نده یئرده یوز ایل گئجه گوندوز زلزله اُولور.
یولداشین بیری دئییر: بیزده بیر ائششَک واردیر، آغنایاندا یئر یوزونه یوز اَللی ایل تُورپاق یاغیر.
یولداشین او بیریسی دئییر: بیزده بیر گامیش وار دیر، بیر دفعه ده دریالارین سویونو ایچیب آنجاق دُویمادیم دئییر.
یولداشین بیری دئییر: بیزده بیر تُویوق واردیر، گون، اُونون یومورتداسی نین یانیندا بیر نوخود بُویدا گؤرونور.
یولداشین او بیریسی دئییر: بیزده بیر قُویون واردیر، گون چیخاندا بُوغاز اُولوب گون باتاندا دُوغور.
یولداشین بیری دئییر: بیزده بیر آری (چیبینی) وار تاری بُویدا.
یولداشین او بیریسی دئییر: بیزده بیر بالیق وار خالیق بُویدا.
یولداشین بیری دئییر: بیزده بیر آلان وار یالان بُویدا.
یولداشین او بیریسی دئییر: بیزده بیر بیزدَن گوج وار سیزدَن گوج بُویدا.
یولداشین بیری دئییر: بیزده بیر خارال وار قارال (قارانلیق) بُویدا.
یولداشین او بیریسی دئییر: بیزده بیر حاوال وار قاوال بُویدا.
یولداشین بیری دئییر: بیزده بیر زورنا وار دورنا بُویدا.
یولداشین او بیریسی دئییر: بیزده بیر دَوَه وار باششاغی داششـاغ بُویدا.
یولداشین بیری دئییر: بیزده بیر آغا وار باغا بُویدا.
یولداشین او بیریسی دئییر: بیزده بیر باغا وار قاغا بُویدا.
مهندس رحیم حاجی زاده


text:
قاردان آدام فستیوالی تبریزده کئچیریلدی
تبریز بؤیوک شهر(کلانشهر) بلدیهسینین کولتورل و اینجه صنعت سازمانی،چیلله گئجهسینی عزیزلهمک اوچون،تبریزین قارلی گونلرینده، قاردان آدام جورلهمه فستیوالینی یاغچیانین شمیم پایداری پارکیندا کئچیردی.دئمهلیدیر قاردان آدام، سیخیشدیریلمیش قاردان دوزهلدیلهن هئکیله دئمکدیر. آرتیرمالیدیر؛ تبریزده کئچیریلهن فستیوالدا،قاردان فرقلی و گؤزل هئکیللر جورلهنمیشدی.تبریزین قار فستیوالی ، قازانانلارین (برندگان) بللنمهسیله سونا چاتدی. فستیوالین شکیللرینی آشاغیدا گؤره بیلرسینیز.
قایناق: تبریز شهرآرزوها


text:
موطالیعه میقدارینی تعیین ائلهمگه هئچ قانون یوخدور, آما موطالیعهنین واختی اوزون اولمامالیدیر. چالیشین بیر ساعت یاریم موطالیعهدن سونرا بیر آز دینجلهسیز. موختلیف افرادین فرقلی هوش و حؤصلهسی وار.
دیقّت لازیم اولان موطالیعهلری یوخودان سونرا ائدین. موطالیعهنین اَن یاخشی واختی –کی اؤرگشماغین میقداری یوخاریدیر- سحر تئزدن (آییلماقدان یاریم ساعت سونرا) و آخشام اولور.
گونون باتماسینا ایکی ساعت قالمیش کیهانی اشعهنین آزالماسینا گؤره و گونون یئرله رابیطهسینین نوعینه گؤره, حواسّین ایختیلالی آزالار و اؤرگشماق داها یاخشی اولار.
گئجهنین آخیر ساعتلرینی ائله موطالیعهلر ائدین کی ذهنی فعالیته احتیاجی اولماسین و اونلارا علاقهز اولسون. گئجهنین آخیری بونا گؤره کی یوخودان سونرا یاتیرسیز, مطلبلرین فورصتی اولور ساغ یاریمکورهدن (قیسا مودّت حافیظه یئری) سول یاریمکورهیه (اوزون مودّت حافیظه یئری) وارید اولسونلار.
چوخ آج و یا چوخ توخ اولاندا موطالیعه ائلهمهیین چونکی اؤرگشماغی آزالدار. اورگیز گئتسه شیرین بیر زاد یئیین.
موطالیعه یئرینین حرارتی و رطوبتی موناسیب اولمالیدیر. رطوبت 50 درصد و حرارتده نه چوخ سویوق و نه چوخ ایستی. (23-19 درجه)
موطالیعه یئرین ایشیغی موناسیب اولمالیدیر. گوندوزون ایشیغی اَن یاخشی ایشیقدیر, آما گئجهلر موطالیعه ائلهسیز چالیشین ساری و آغ ایشقدان بیر یئرده ایستیفاده ائدهسیز. موناسیب ایشیق 400 لوکسدیر. (بیر دانا 18 واتلیق کممصرف لامپین 200 لوکس ایشیغی اولار.)
موطالیعه یئری ساکیت و آرام اولمالیدیر. سس-صدالی و شولوق یئرده موطالیعه ائتمهیین.
موطالیعه یئری ایمکان داخیلینده ثابیت و دگیشمز اولمالیدیر. چالیشین اؤزوزو ثابیت و یکنواخت موحیطه عادت وئرهسیز. گؤرماق فضاسی هر نهقدر آز اولسا بیر او قدر دیقّتیز چوخ اولار.
موطالیعه اوچون ثابیت و خاص بیر یئریز اولسون و چالیشین مونظم و تمیز اولسون.
تلویزیون, رادیو و تیلیفون کیمی زادلاری کی دیقّتیزی داغیلدا بیلر موطالیعه یئرینه قویمایین.
یاخشیسی بودور کی موطالیعه اوچون میز و صندلدن ایستیفاده ائدهسیز. هئچ واخت یورقان دوشکده موطالیعه ائتمهیین.
اؤرگشماق ایختیلالین آرادان آپارماق اوچون مخصوصاً نشتاب واختی بیر لیوان ایچمهلی و یا میوه سویو ایچین. موطالیعه واختی راحات پالتار گئیین.
موطالیعه واختی هوشوز باشیزدا اولسون. بعضیلری موطالیعه واختی آییق اولارلار آما هوشلری باشلاریندا اولماز.
موطالیعه اوچون بدنی و ذهنی حاضیرلیق لازیمدیر. بللیدیر کی ذهنی و روانی حاضیرلیغین جیسمی حاضیرلیغا اوستونلویو وار. موطالیعهدن ایکی دقیقه قاباق موطالیعه و اونا مربوط اولان زادلارا فیکیرلشین, سونرا بئش دفعه درین نفس چکین, بیر آز ساخلایین سونرا اؤتورون.


text:
ایشیق
: اسفند آیینین ۱۲، ۱۳ و ۱۴ینجی گونلری دالغا موسیقی گروپونون “قارانقوش” عنوانلی یئنی کونسرتی تبریز شهرینده اولاجاقدیر. دونیا شهرتلی آذربایجان صنعتکاری عاشیق چنگیز مهدیپورون باشچیلیق ائتدیگی بو موسیقی گروپونون یئنی کونسرتی تبریزین پتروشیمی سالونوندا کئچیریلهجک و آشاغیداکی صنعتکارلار ایفادا اشتراک ائدهجکدیرلر.
چنگیزمهدیپور: گروپون رهبری و موسیقی تنظیماتچیسی
آیدین مهدیپور: قوپوز
اوکتای زمانی: قوپوز
بابک نقیزاده: قوپوز
یاشار ایمانپور: قوپوز
جلیل حمیدی: بالابان
بهرنگ پادیر: دف و تنبک
هادی جباریان فام: باس بالابان
امیر آل نبی: پرکاشن
مجید رحیمی: قاوال
عطا عیوضپور: ویولن سل
عارف مهدیپور: قوشا ناغارا
عاشیق بهمن قربانزاده: خواننده
علی نوروزی: خواننده
بهنام ملکی: خواننده
موضوعات مرتبط: عرفا و بزرگان شهرستان کلیبر
برچسبها: چنگیزمهدیپور
, آیدین مهدیپور
, دالغا موسیقی
, مشاهیر قره داغ


text:
واتیکان
Bu məqalənin azərbaycan dili əlifbasının latın qrafikası ilə qarşılığı vardır. Bax: Vatikan
واتیکان موستقیل دوولت-شهر و روما پاپاسینین ایقامتگاهی یئرلشن روما کاتولیک کیلسهسینین مرکزی. باشچیسی پاپادیر. واتیکان شهر-دوولتینین یارانماسی ۷ اییون ۱۹۲۹-جو ایلده ایمضالانمیش لاتئران موقاویلهسیایله باغلیدیر. ایتالییا حوکومتیایله ایمضالانان «لاتئران سازیشی»نه اساسن، پایتاخت روما شهرینین مونته-واتیکانو آدلانان حیسسهسینده واتیکان دوولتی یارانیب.
ساحهسی ۴۴ هئکتار، اهالیسیایسه جمعی ۱۰۰۰ نفره یاخین اولان واتیکان دونیانین ان کیچیک دوولتی ساییلیر. پایتاختی واتیکان شهریدیر. واتیکان بوتون دوولت آتریبوتلارینا مالیکدیر، دونیانین اکثر اولکهلریایله دیپلوماتیک موناسیبتلر ساخلاییر. بمتنین عوضوو اولمایان یئگانه آوروپا دوولتیدیر.
واتیکان مونارخییا (سلطنت) اولسادا، حاکیمییت ایرثی کاراکتئر داشیمیر. یعنی دوولت، کاردیناللار طرفیندن سئچیلمیش شخص، روما یئپیسکوپو (اسقف) باشچیلیق ائدیر. واتیکان ۱۳۴ نفرلیک ایسوئچره(سوییس) نیظامی نیرولاری طرفیندن موحافیظه ائدیلیر (۲۰۰۵-جی ایلین سونونا اولان معلوماتا گوره).


text:
تهراندا شکیللری دوواردا اولان ماشینلاری؛ تبریزین خیاوانلاریندا گؤره بیلرسینیز!
قوجامان تبریز بیر بؤیوک شهر(کلانشهر) اولاراق اسکیدن ایندیهدک اورتادوغونون(خاورمیانه) گلیشمیش و فرقلی شهرلریندن بیری ساییلیر.تبریز شهری، ایران دا بیرینجیلر آدیلا تانینیر. تبریز؛ تاریخ بویو ایز بوراخان اولوب ایندی ایسه، تبریز اؤزونو بیر مودرن وگلیشمیش بؤیوک شهرکیمی تانیتماق ایستهییر،گرچکده تبریزلیلر، اؤز شهرلرینی فرقلهندیرمک اوچون چالیشیرلار بو اوزدن؛ تبریزده هله ایندیده بیرینجیلیک و اؤزل اولماق قوخوسو(عطر) بو قوجامان شهری بورویور.تبریزلیلر، آراز اؤزگور بؤلگهنین(منطقه آزاد) یاسالارینا(قانون) قوللاناراق، دونیانین ان مودرن وگونجل(به روز) ماشینلارینی تبریزین خیاوانلاریندا سوردورورلر.آمریکا جومهور باشقانین اؤزل ماشینیندان توتوب آوانتادورا دک تبریز شهرینده سورونور.آشاغیدا سرگیلهنمیش ماشینلار بیزیم یالنیز نئچه دقیقهلیک دوللانماغیمیزین(تبریزین خیاوانلارینیدا) سونوجلاریدیر.
قایناق:تبریز شهر آرزوها
۳ نظر
-
سلام / تئهراندا دورلاردا، تبریزده خییاوانلاردا، بیزده ده رؤیادا !!!
آغا آز قان اوتدوروم بیله میزه … بیزلر هله کاسیب ماشینلارینی مینمکده قالمیشیق!
-
بوردادی کی دئییرلر: کاسیب اوشاغی اولمویاسان!
-
سلاملار سیز سویملی یورتداشلاریما. بو منیم ایلک گوروشومدی سیزین سایتینیزدان چوخ گوزل و ماراقلی صحیفه لرینیز وار. اللرینیز آغریماسین و اوجا تانری سیزی بلالردن قوروسون. من آزربایجانین عجبشیر بولگه سیندنم آما ایندی تهراندا یاشییارام. کاش الیه بولم بو یولدا سیزه یاردیمجی اولام.


text:
عباس بارز
به مناسبت چاپ کتاب "یاسلی ساوالان" اثر شاعر معاصر عباس بارز
در سن 82 سالگی شاعرمعاصر عباس بارز اشعار خود را به زبان ترکی آذربایجانی منتشر کرد.استاد بارز که هشتاد سالگی خود را با صعود به قله سبلان جشن گرفت کتاب خود را یاسلی ساوالان یا سبلان در غم فرو رفته نام داده است. در اشعار خویش که بیشتر در اوزان عروضی است از این کوه تاریخی الهام گرفته و با ایده های اومانیستی و مهرآلود زبانحال زمانه خویش شده است. اشعار او مملو از تصاویر زیبائی از کوهها و دشتهای زادگاه شاعر و نیز یادآور یاد و نام قهرمانانی چون ستارخان و خیابانی است که در راه آزادی، وطن پروری و سعادت مردم تلاش کردند. با آرزوی عمری طولانی و پر ثمر به این استاد پیر.
عباس بارزین یارادیجیلیغینا بیر قیسا باخیش
حمید دایزاده
آدی عباس اسلامی، ده دسی شیخ الاسلام میرزا جعفر اسلامی 1300 اونجو ایللرینده اهر شهرینین آی پیرزان کندینده دونیایه گوز آچدی.
ائلیمیزین قوجامان شاعیری و ایرانین آغ ساققال صنعتچیسی عباس اسلامی، بارز آدیله تخلص ائدن بیر پداگوک و معلم اولاراق ،زنگین یارادیجیلیغلی حیات سوروب. قوجامان شاعیر ساوالان داغی نین ذیروه سین فتح ائدیب ، آدی دیللرده ازبر اولموشدی. بیر عمور فرهنگ و کولتورل فعالیتلریندن سونرا،اوز شعر و اثرلرین بوش الیله چاپا تاپشیریب و آذربایجانین اسکی و قدیم تاریخینده اوز آدین حک ائتمیشدی. استاد بارز عروضی اوزانیندا اوز شعرلرین "یاسلی ساوالان" آدلی کیتابدا چاپا یئتیریب و ساتیریک مضمونی ایله اوز زمانه سین تصویر ائدیب و میللتیمیزه یادگار بوراخمیشدی. بارز شعرلرین بیر یئره توپلایب، جان نقدی تیتوللی شعرینده، آذربایجان تاریخین ایرانین گذرگاهیندا تصویر ائدیب ،تاریخی اوز گوزونون اونونده توتموش و حافظ شیرازین شعرینه اشاره ائدرکن، زمانه نین گوزی دارلیغینا ال قویوب ، کونولده اولان درین دردلرین بئیله بیان ائدیر:
مال ایسته سه جانان اونا هر یاندا وئررلر
اطفارینه قزوین نه دی تهراندا وئررلر
بیر خاله "سمرقند و بخارانی " وئره نلر
ایش برکیسه تورانیله ایراندا وئره رلر
..بوزباشی یاتیب گورمه ین اینسان یوخوسوندا،
باش اگسه اونا دولما فیسینجاندا وئررلر.
بارز اوز یارادیجیلیغیندا میللی کاراکترلارا، میللی کیملیک و ده گرلره اشاره ائدرکن، زمانه نین آجیلیغینا توخونوب، میللی وارلیق و شعورونا دایانارکن، بیر آنلی آچیق صنعتکار کیمی اوز دورانینین سوزچوسو اولوب، ریاکارلیک کاراکترلاردان تنقید ائدیبدی. شاعیریمیز بیر مدرک و صمیمی وطن پرور کیمی زنگین خلاقیتلره نائل اولوب و بئله سوز آچیر:
تئریاکیله مداحلاری معراجه چکرکن
مین غرفه اونا زوهره و کئیواندا وئررلر.
بوردا شاعیر زوهره و کئیوان اولدوزلارینا اشاره ائدرکن، اوز یئلکئن خیالی ایله معراجه گئدیر و یالانچیلاری ایضاحلا افشا ائدیبدی.
اوز دوغما وطنی ایراندا یالقیز قالان و مظلوم یاشایان شاعیر زمانه نین غدارلیقین سئیر ائدرکن، اوز اثرلرین مکتوب ائدیب و یادداشسیز میللته بیر قالیجی یادگار کیمی بوراخمیشدیر.
یاسلی ساوالان آدلی اثری تورپاقیمیزین گورکملی ساوالان داغینه خطابیه کیمی شاعیرین درین حزنلی احساسلارین داشیر و اونون حسرتلی نیسکیللرینی اوز خیالیندا تصویر ائدیر.
قرنلر کئچدی سنین گولمه دی بیر لحظه اوزون
قانلی یاش توکدو سارالمیش اوزونه یاشلی گوزون
غصه دن دوندو قارانلیق گئجه اولدو گونوزون
نه سوران حالینی اولدو نه وئرن جیسمیوه جان
آی یاغان باشینا غملر اودو یاسلی ساوالان.
وطنیمیزین گویلره چکیلن ساوالان زیروه سی ، ایرانین هر بیر طرفیندن داغ عاشیقلرینین زیارتگاهی اولوب مینلر جه اینسان ساوالانین قزیل بئره سیندن گوروش ائدیر ، هرم- کسری داغلارینی گورور و هر ایل ساوالانین باشینا یغیشیر و بابک لر یوردوندان دیدار ائدیلر . ساوالان تاریخلردن بیزه خبرلروئریر ، شاعریمیز عباس بارز بو معنانی نه گوزل بیان ائدیر :
سالارام یادیما بیر لحظه اوکئچمیش لریوی
توکولن سنگ جفا ئیله اودور دیشلریوی
ایزلرم بیر بیر او حیرت یارادان ایشلریوی
هامیدان من سنین احوالینا آرتیق نیگاران
آی یاغان باشینا غملر اودو یاسلی ساوالان
داغلارین حورمتی بارزین یارادیجیلیغیندا
بارز دونیانین گورکملی شاعیرلری کیمی داغلاردا گیزله نن قدرتدن الهام آلیب، ایلیمیزین کندین اوباسین گزیب، خالقیمیزین آچیق سفره سینین کناریندا اولوب، اوره گی درده گلن زمان داغلارا خطاب ائدیب و سوزون بیان ائدیبدر. دئمک داغلاردا اولان توکنمز قوه شاعیریمیزین سون پناهی الوبدی:
الین چاتا چنلی بئله خبر وئرین بیزیم ائله
دئین قسمت اولدو سنه اوجا بویلو سارا، داغلار
باسقا شعرینده "یولا داغلار´عنوانلی شعریده بیله یازیر
یار گئدندن گئجه گوندوز گوز دیکمیشم یولا، داغلار
یالوارارام قانلی کیمی یوللارداکی کولا، داغلار
&&&&
بارزین عشقی آرازدی آغلایان چوخ گوله ن آزدی
بو ماهنینی سیزه یازدی یالوارا - یالوارا داغلار.
بارز بوتون ضیالیلا ریمیزین آراسیندا تانینمیش بیر شاعیر اولوب؛ چئشیتلی مضمونلار یارادیب، آذربایجان شعر صنعتینین ئوزللیکله غزل ژانرین، یئنی افقلره قالدیریبدیر. اومامیزم، اینسان سئورلیک و وطن محبتین اوز شعرلرینده حک ائدیبدیر
منیم الیمده اگر اولسا اختیار وطن بو باشی- جانی یقین ائیلرم نثار وطن
همیشه لاله لی اولسون ، همیشه سونبوللو خزان جفاسی گوروم گورمه سین بهار وطن
وطن محبتدی دین دندی گئت حدیثینه باخ سئوه ر وطن سئوه ن اشخاصی کردکار وطن
وطن علاقه سی یازدیردی بارزه بوسوزو به ینسه وار یئری بو شعری شهریار وطن
شاعیر اوز اوزونه توختاقلیق وئریر، بیر داها تاریخی وراقلایر و میللتیمیزین ائتنوگرافیک خصلتلرینه قایدیب، اساطیرلرده اولان ایشیقلیک آنلامی و اونون تاریخی پروسسده قارانلیقا غلبه سینه اشاره ائدیر وسوزون بئله دوام ائدیر:
ساکیت اول آغلاما قوی بیرجه چکیلین بو دومان گون چیخیب ضولمتی بیر یوللوقا قووسون بورادان
"نبی" نین بوز آتی اولسون یئنه داغلار آتیلان هجرین بلکه یغیلسین گوزو یولدان آنا جان
آی یاغان باشینا غملر اودو یاسلی ساوالان
بارز بیر باشی بلالی شاعر کیمی معاصر تاریخی نظره آلارکن ، اوز صنعت یارادیجیلیقین صیقل ائدر، آیریلیقلاری گورور ، بیر ائل قایغی سی چکن اوستاد کیمی غوربتلره، سور گونلره دوشن هموطنلرین یاد ائدیپ، اوز صمیمی صلح سئون و اومانیست دویغولاری ایله چوخ گوزه ل بوکو نسئپسیانی بیان ائدیر :
کونلوم هله ده حسرت دیدار وطندیر باغریم قان ائدن فرقت دیدار وطندیر
غربت نقده ر خوش کئچه غربتدی غریبه جنت دئدیگین صحنه گولزار وطندیر
شاعیر اوز وطن پرورلیقین دونه-دونه نظمه چکیب ، وطن اوغروندا چالیشانلاری عزیزله یب ، معاصر تاریخیمیزین بویوک سرداری ستارخانا اوز توتوب، باشی اوجالیقلا وطن یولوندا، آزادلیق ساحه سینده چالیشانلارا گوزل آرزولارلا یاناشیر:
ستارخان آدیلا بو غزل آخره چاتدی احسن ائله ستاره کی سردار وطندیر
بارز بو وطن شعریدی وئر باشه یورولما چوخ یاز بو غزلدن کی سزاوار وطندیر.
بارز معلمین کیتابینا مقدمه یازان ده گرلی تدقیقاتچی نهاوندی بیگین سوزونه قاتیلیب و اونون سوزون بوردا قید ائتمک ایستردیم که شاعیر ین ادبیاتی و پوئمالاری بیر سیرا"سوزلو- کوزلو جانلی اثرلردیلر کی بارز اوره ک گوزگوسونده هر بیر زادی صاف-سایدام گوردوکده،هر بیر یانلیشدان و تکلفدن اوزاق، گوردوگو و دویوب دوشوندوگو کیمی شعر صایفاسی اوستونه قایتارمیشدیر ". بارزین یارادیجیلیغیندا وطنه حورمت بویوک یئر توتوبدیر.دئمک اینسانلیقا علاقه وطنین باش اوجالیقیندا تشخص تاپیر.شاعیراوز وطنین تاریخین گذرگاهیندا آرایر، بیر به بیر تاریخی آیکانلارا اشاره ائدیر. یو یولدا بابک، جوانشیر،جاودان،ستارخان و شیخ محمد خیابانیلاردان آد چکیر ، وطن نغمه سین یوکسکلره قالدیدیر.
آی وطن سن باش اوجالدان قهرمانلار یوردوسان سن ایگیتلر اولکه سی قوچ پهلوانلار یوردوسان
سن خیابانی کیمی قوربان وئریبسن خلقیوه بیلمه ین بیلسین کی سن " ستارخانلار" یوردوسان
شاعیر داغلارین عظمتینه تکرارا اشاره ائدیب، رحمته گئتمیش شهریارین حیدر بابا اثریندن یاد ائدیر:
"شهریار" اوغلون یازان " حیدر بابایه" عشق اولا سئوگیلیم سن عشقده "شئیدا- موغانلار" یوردوسان
چیخ سهندین باشینه اوردان دوروب باخ شئیوره گور نئجه داغلار باشین آلمیش دومانلار یوردوسان
بارز بیر آیری شعرینده وطنین گوزللیکلرینه باخیر ؛ وطن مولکونونون آبادلیغین و سعادتین ایستیور.
اولکه مدیر کونلومون گولو- گولشنی هئچ زادا ساتمارام آنا وطنی
سئومیشم- سئویرم اوره کدن سنی سنسیز وورغون اورک قان اولاجاقدیر.
تبریز-قیش فصلی 1385


text:
اویان نیوز: چینده بیر انستیتونون ۱۰۰ مئگاپیکسللیک کامئرا گلیشدیردیگی بیلدیریلدی.
اویان نیوزون TRT تورکی دن آلدیغی معلوماتا گؤره، چین بیلیملر آکادمیسیندن وئریلن آچیقلامادا، اوپتیک و الکترون انستیتوسوندا گلیشدیریلن کامئرانین، اؤلکهدکی ان یوکسک پیکسله صاحب کامئرا اولدوغو قید ائدیلدی. آی.او.ای۳-کانبان آدلی کامئرانین، کیچیک و یونگول اولدوغو ایفاده ائدیلدی.
کامئرانین ان گئنیش قیسمینین ۱۹،۳ سانتیمتر اولدوغو، جیهازین ۲۰- دن ۵۵ درجه ایستیلییه قدر ایستیفاده ائدیلهبیلهجگی قید ائدیلدی. آیریجا خریطهلمه، شهر پلانلاماسی، فاجعه ایزلمه کیمی ساحهلرده ده ایستیفاده ائدیلجیی ایفاده ائدیلن کامئرانین، گلیشمیش اوپتیک سیستمی اولدوغو و یوکسک کاپاسیتهده داتا قید سیستمی اولدوغو بیلدیریلیر.
اینستیتوت، سون اولاراق ۲۰۰۱-۲۰۰۵ ایللری آراسیندا ۸۱ مئگاپیکسللیک بیر کامئرا گلیشدیرمیشدی.


text:
«بو شعری جناب م.کریمی منیم ایختیاریمدا قویوب. صمد عمی بو شعری 1343 اینجی تورکی دیلینه چئویریب. بو شعر م.کریمی جنابلارینین صمد بهرنگیه باغلی اولان یازدیغی کیتاب دا یاییلیب.
جناب کریمیه اوزون عمر و جان ساغلیغی آرزولاییرام.»
___________________________________________________________
قیش
آلماق ایستهمیرلر سنین سلامین
باشلار تیكیلیب یئره
كیمسه باش قالدېران دڲیل سلام آلماغا، یۏلداش گؤرمڲه
باخېش آیاق آلتدان باشقا زاد گؤرمز
یۏلون قارانلېغېندان، زویولداقلېغېندان
و كیسمهیه محبت دئیه ال اوزادېرسان
كؤیۆلسوزجهسینه الین چېخاردېر اؤز قولتوغوندان
سویوغون چۏخلو یاندېرېجلېغېندان
آلوولو سینهدن نفس چېخجاق بیر قارا بولودا دؤنر،
و دووار تك گؤز اؤنۆنه تیكیلر،
نفس كه بو اۏلا، دای نه اومور گؤزۆن
یاخېن یا اوزاق یۏلداشلار گؤزۆندن؟
منیم ایگید مسیحاییم! آی گؤینكی كیرلی قوجا ترسا!
هاوا چۏخ ایڲیدلیكسیزجهسینه سویوق دور ... آی...
نفسین ایستی اۏلسون، باشېن شن!
سلامیم آل سن، آچ قاپېنې!
منم، من اؤزۆم، هر گئجه كی قوناغېن، غملی بیر رسوای
منم، من اؤزۆم، تپیك آلتېندا قالېب اینجمیش بیر داش
منم، خلقتین اسگیك سؤیۆشی،
اویوشمایان بیر ماهنی
روملیام؟ یۏخ، زنگیام؟ یۏخ، دئمكدن هئچ رنگیم یۏخ.
گل آچ قاپېنې، آچ، اۆرهڲیم سېخېلېر چۏخ
تای توشوم! ائو صاحابیم! ایللر – آیلار قۏناغېن قاپې دالېندا
لپه تك تیتریر.
دولو یۏخ، اؤلۆم ده یۏخ.
بیر سؤزده ائشیتسن سه، سویوقلا قېش حكایهسی دیر.
گلمیشم بو گئجه
بورجومو وئرمڲه
جام دیبینده آلاجاغېنې وئرمڲه
نه دئیرسن كی: وقت گئچدی، هاوا آچېلدې، سحر اۏلدور؟
توولانمېرسان-گؤیدهكیآلرنگ دڲیل سحردن قالمېش آل.
تای- توشوم! بو سویوق وورموش قولاقدېر، قېشېن
سیللیسیندن یادگار دئمكدیر.
و دارېسقال گؤیده اۏلان قندیل – اۏلوب بیلمم، قالېر یۏخسا
اؤلۆم چولقامېش دۏققوز دری قالېن ظلمت تابۆتۆندا گیزلمنیش دیر
تای- توشوم! گئت یاندېر مئی چراغین سن گئجه ایله گوندوز بیر.
آلماق ایستهمیرلر سنین سلامین
هاوا توتقون، قاپېلارباغلې، باشلار تیكیلیب یئره، اللر گیزلین،
كؤنلر یورغون و غمگین،
بولود دور نفسلر
آغاجلار اسكلتلر دیر بولورلنمیش
كؤنۆل – اؤلمۆشدی یئرده آسمانېن سقفی آلچاق
گۆنش، آی توزلو آنجاق،
ایندی قېشدېر.
قیش 43
فارسی دیلده اولان همین شعر،زمستان است، یازینین آردیندا.
برچسبها: صمد بهرنگی
, آثار صمد بهرنگی
, اشعار ترجمه شده صمد بهرنگی
, صمد بهرنگی و مهدی اخوان ثالث
, صمد بهرنگی و م
ادامه مطلب


text:
پاییزین ایلک گونو، بیر پارلاق گونش، بیر من، بیر دوزلاق، بیر اوووج سو. 25 ایل بوندان اونجه بئلهنجی بیر گونده گونشیندن جان آلیب، سویوندان آیدینلیق قازانیب، دوزونا توتولدوم. ایندیایسه او گوندن 25 ایل کئچیر، نه گونلر یاشادیق بو ایللرده، بیر سن بیلیرسن، بیر من!
موضوعات مرتبط: حیکایـــــه
ادامه مطلب
آرزیلاریمی اوره ییمدن آتیب گئدیرهم
بیر حوزونلو شارکی ایله خاطیرهم دهسن
قم یوکونو کؤنلومه چاتیب گئدیرهم
خاطرهلر بیرر- بیرر تالاندی
اوزونه باخمادان چکیب گئدیرهم
قولاغین ائشیدمز دلیجئیران سسین
سسسیز- سمیرسیز کؤچوب گئدیرهم
سئوگی دولو اورهکله سئویردیم سنی
اورهییمی سینهمدن سؤکوب گئدیرهم
دوشونورم هردن کئچمیش گونلری
کئچمیشی بو شئعریده یازیب گئدیرهم
آختارسان بیر گون منی اگر سن
آختارما ! سئوگیمی یاخیب گئدیرهم
احمد خضرلو
موضوعات مرتبط: شئعر